**2025թ․**

***ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2025 ԹՎԱԿԱՆԻ II եռամսյակի գործունեության վերաբերյալ ՀԱՇՎԵՏՎՈՒԹՅՈՒՆ***

**ՀՀ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ 2025 ԹՎԱԿԱՆԻ**

**II ԵՌԱՄՍՅԱԿԻ ԳՈՐԾՈՒՆԵՈՒԹՅԱՆ ՎԵՐԱԲԵՐՅԱԼ ՀԱՇՎԵՏՎՈՒԹՅՈՒՆ**

[ՀՀ կրթության տեսչական մարմնի 2025 թվականի II եռամսյակի գործունեությունը - 3 -](#_Toc203042433)

[1. ԿՏՄ գործունեության 2025 թվականի II եռամսյակի գործունեության ընթացքի վերաբերյալ տեղեկատվություն - 3 -](#_Toc203042434)

[2. Հաշվետու ժամանակահատվածում իրականացված կանխարգելիչ, իրազեկման, խորհրդատվական միջոցառումներ - 5 -](#_Toc203042435)

[3. Իրականացված ստուգումներ - 9 -](#_Toc203042436)

[3.1. Հաշվետու եռամսյակում իրականացված ստուգումների քանակը (բացարձակ և տոկոսային արժեքներով) - 9 -](#_Toc203042437)

[3.2. Ստուգումների տարեկան ծրագրով նախատեսված ստուգումների քանակը (բացարձակ և տոկոսային արժեքներով) - 9 -](#_Toc203042438)

[3.3. Ընդհանուր ստուգումների մեջ ստուգումների տարեկան ծրագրով չնախատեսված ստուգումների քանակը (բացարձակ և տոկոսային արժեքներով) - 10 -](#_Toc203042439)

[3.4. Մեկ ստուգման (պլանային և ոչ պլանային) ժամանակ ծախսված ֆինանսական և մարդկային ռեսուրսների քանակը և միջին տևողությունը - 10 -](#_Toc203042440)

[3.5. Ստուգումների արդյունքները - 10 -](#_Toc203042441)

[*3.5.1. Նախադպրոցական կրթության ոլորտ* - 10 -](#_Toc203042442)

[*3.5.2. Հանրակրթության ոլորտ* - 14 -](#_Toc203042443)

[*3.5.3. Նախնական մասնագիտական (արհեստագործական) և միջին մասնագիտական կրթության ոլորտներ* - 17 -](#_Toc203042444)

[3.6. ԿՏՄ կողմից ստուգումների տարեկան ծրագրով իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2025 թվականի II եռամսյակում ստացված կատարողականների համադրման արդյունքներ - 20 -](#_Toc203042445)

[3.7.Վարչական վարույթների քանակը, դրանց հարուցելու հիմքերը - 22 -](#_Toc203042446)

[3.8. Տնտեսավարող սուբյեկտների կողմից առավել հաճախ կրկնվող օրենսդրության պահանջների խախտումները, ինչպես նաև դրանց պատճառները, տարածվածությունը - 22 -](#_Toc203042447)

[3.9. Տնտեսավարող սուբյեկտների և դրանց ծառայողների նկատմամբ կիրառված պատասխանատվության միջոցներ - 23 -](#_Toc203042448)

[4. Այլ գործառույթներ - 23 -](#_Toc203042449)

[4.1. Սովորողների մնացորդային գիտելիքների ստուգում Հայոց լեզու և «Մաթեմատիկա» առարկաներից - 23 -](#_Toc203042450)

[4.2. «Աջակցություն ուսուցման կազմակերպմանը» ծրագիր - 29 -](#_Toc203042451)

[4.3. Ներառական կրթական միջավայրի գնահատում - 30 -](#_Toc203042452)

[4.4. Հարցումներ ուսանողների և գործընկեր կազմակերպությունների հետ - 31 -](#_Toc203042453)

[4.5. «Աջակցություն մասնագիտական ուսուցման կազմակերպմանը» ծրագիր - 32 -](#_Toc203042454)

[4.6. Ուղեցույցների մշակման, փորձարկման աշխատանքներ - 32 -](#_Toc203042455)

[5. Օրենսդրության մեջ լրացումներ և փոփոխություններ կատարելու մասին առաջարկություններ - 34 -](#_Toc203042456)

[6. ԿՏՄ-ի և ԿՏՄ-ի պաշտոնատար անձանց գործողությունների կամ անգործության վերաբերյալ բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված գործերի մասին - 37 -](#_Toc203042457)

|  |
| --- |
| *ՀՀ կրթության տեսչական մարմնի 2025 թվականի II եռամսյակի գործունեությունը* |

ՀՀ կրթության տեսչական մարմնի (այսուհետ նաև՝ ԿՏՄ կամ տեսչական մարմին) հաշվետվությունը կազմվել է՝ հիմք ընդունելով «Տեսչական մարմինների մասին» օրենքի 15-րդ հոդվածի 2-րդ մասը:

ԿՏՄ-ն գործում է ՀՀ Սահմանադրության, «Տեսչական մարմինների մասին» օրենքի, այլ օրենքների, իրավական այլ ակտերի և իր կանոնադրության հիման վրա:

|  |
| --- |
| *1. ԿՏՄ գործունեության 2025 թվականի II եռամսյակի գործունեության ընթացքի վերաբերյալ տեղեկատվություն* |

Տեսչական մարմինն իր գործունեությունն իրականացրել է` հիմք ընդունելով ԿՏՄ կառավարման խորհրդի 22.11.2024թ. N7-L որոշմամբ հաստատված՝ ԿՏՄ գործունեության 2025 թվականի տարեկան ծրագիրը (այսուհետ նաև՝ ծրագիր):

Տեսչական մարմնի գործունեության 2025 թվականի տարեկան ծրագիրը կազմվել է՝ ղեկավարվելով «Տեսչական մարմինների մասին» օրենքով, հաշվի առնելով ՀՀ կառավարության գործունեության ծրագիրը, կրթության բնագավառի մարտահրավերներն ու զարգացման միտումները և տեսչական մարմնի նախորդ տարիների գործունեության արդյունքները՝ կրթության որակի, բովանդակության, վերջնարդյունքների հասանելիության, կառավարման և արդյունավետության ուղղություններով:

Տեսչական մարմնի խնդիրների իրագործման նպատակով՝ ծրագրի շրջանակում՝ իրականացվել են գործողություններ հետևյալ 3 **հիմնական ուղղություններով՝**

1. կանխարգելիչ, իրազեկման, խորհրդատվական միջոցառումներ.
2. վերահսկողական գործառույթներ (ստուգում, վարչական վարույթ).
3. սյունակաշարերի (ռուբրիկների) լրամշակման, ուղեցույցների մշակման, փորձարկման աշխատանքներ:

ԿՏՄ կողմից 2025 թվականի II եռամսյակում իրականացվել է 27 ստուգում՝ ՀՀ 6 նախադպրոցական (նախակրթարան), 14 հանրակրթական (դպրոց), 2 արհեստագործական (ուսումնարան) և 5 միջին մասնագիտական (քոլեջ) ուսումնական հասատություններում: 2 քոլեջներում ստուգումներն իրականացվել են թե´ արհեստագործական (նախնական), թե´ միջին մասնագիտական կրթական ծրագրերով: 2025 թվականի I եռամսյակում պլանավորված բոլոր ստուգումներն իրականացվել են:

**Նախադպրոցական կրթության ոլորտում իրականացվել են՝**

* ստուգում՝ 6 նախակրթարաններում,
* վարչական վարույթ՝ 2 մանկապարտեզներում և 1 համայնքապետարանում,
* կանխարգելիչ (աջակցման, խորհրդատվական) 1 միջոցառում՝ համայնքապետարանի կրթության հարցերով զբաղվող ստորաբաժանման 5 աշխատակիցների և 19 մանկապարտեզների տնօրենների մասնակցությամբ:

**Հանրակրթության ոլորտում** իրականացվել են՝

* ստուգում՝ 14 դպրոցներում.
* վարչական վարույթ՝ 10 դպրոցներում․
* ներառական կրթական (ֆիզիկական և ուսումնական) միջավայրի գնահատում՝ 13 դպրոցներում.
* ստուգումների շրջանակում հանրակրթական դպրոցների սովորողների մնացորդային գիտելիքների ստուգում Հայոց լեզու և «Մաթեմատիկա» առարկաներից՝ 12 դպրոցներում.
* «Աջակցություն ուսուցման կազմակերպմանը» ծրագիրը՝ 4 դպրոցներում.
* ՀՀ մարզերի 20 հանրակրթական ուսումնական հաստատությունների 4-րդ դասարանների 905 սովորողների՝ մայրենի լեզվով լուռ ընթերցելու և ընթերցածն ընկալելու, եզրահանգումներ անելու կարողությունների գնահատում.
* կանխարգելիչ 15 միջոցառում (մեթոդական աջակցության, իրազեկման, խորհրդատվական)՝ 12 ուսումնական հաստատությունների 465 ծնողների, ինչպես նաև ՀՀ Լոռու մարզի Ստեփանավան, ՀՀ Տավուշի մարզի Իջևան, ՀՀ Արմավիրի մարզի Վաղարշապատ համայնքների դպրոցների ծնողական խորհուրդների 300 ներկայացուցիչների մասնակցությամբ.
* ուղեցույցների, սյունակաշարերի լրամշակման աշխատանքներ:

**Նախնական մասնագիտական և միջին մասնագիտական կրթության ոլորտներում** իրականացվել են՝

* ստուգում՝ 7 ուսումնական հաստատություններում.
* հարցումներ ուսանողների և գործընկեր կազմակերպությունների հետ՝ 6 ուսումնական հաստատություններում.
* աջակցություն մասնագիտական ուսուցման կազմակերպմանը՝ 2 ուսումնական հաստատությունում.
* խորհրդատվական 2 միջոցառում՝ 10 ուսումնական հաստատությունների 200 ուսանողների (հեռավար), 8 ուսումնական հաստատությունների տնօրենների մասնակցությամբ:

2025 թվականի II եռամսյակում ԿՏՄ-ում ստացվել է 35 դիմում (բողոք) ուսումնական հաստատությունների գործունեության վերաբերյալ, 1-ը՝ «Թեժ գիծ» հեռախոսակապով:

Ստացված դիմումներից **6-ը** վերաբերել են 3 մանկապարտեզների, իսկ **29-ը՝ 23** դպրոցների գործունեությանը:

Ըստ դիմումներում բարձրացված հարցերի՝

* **11** դիմում բավարարվել է,
* **1** դիմումի ընթացք չի տրվել (դիմումատուի դիմումի համաձայն),
* **8** դիմումներում բարձրացված հարցերը ԿՏՄ լիազորությունների շրջանակից դուրս լինելու պատճառով վերահասցեագրվել են այլ պետական մարմիններ,
* **10** դիմումների մասով տրվել է պարզաբանում,
* **5** դիմում ընթացքի մեջ է։

2025 թվականի I**I եռամսյակում** ԿՏՄ-ում ստացված դիմումների հիման վրա իրականացվել է 2 ստուգում, հարուցվել է 13 վարչական վարույթ (1 համայքապետարան, 2 մանկապարտեզ, 10 դպրոց)։ Ստուգումների արդյունքում կազմվել է 2 ակտ, տնօրեններին՝ ըստ ԿՏՄ ղեկավարի համապատասխան կարգադրագրերի՝ տրվել են հանձնարարականներ: Վարչական վարույթներից 1**-**ը կարճվել է, **11-ի** դեպքում դպրոցի տնօրենին տրվել է կարգադրություն, 1-ը՝ ընթացքի մեջ է:

Դիմումներում առավել հաճախ բարձրացված հարցերը վերաբերել են՝

* տնօրենի կողմից թույլ տրված անօրինականություններին- 12 դեպք,
* հոգեբանական և ֆիզիկական բռնութուններին (բուլինգ), բարոյահագեբանական մթնոլորտին - 9 դեպք,
* ավարտական քննություններին - 3 դեպք
* կադրային նշանակումներին - 3 դեպք:

2025 թվականի հունիսի 9-ին ուժի մեջ է մտել «Կրթության բնագավառի տեսչական վերահսկողության մասին օրենքը» (ՀՕ-107-Ն):

ԿՏՄ կողմից լրամշակման առաջարկություններ և նկատառումներ են ներկայացվել 30 նորմատիվ իրավական ակտերի նախագծերի վերաբերյալ:

|  |
| --- |
| ***2. Հաշվետու ժամանակահատվածում իրականացված կանխարգելիչ, իրազեկման, խորհրդատվական միջոցառումներ*** |

Կրթության բնագավառը կարգավորող ՀՀ օրենսդրության վերաբերյալ իրազեկելու՝ հնարավոր խախտումները կանխելու, հանրային շահերի պաշտպանությունն ապահովելու նպատակով ԿՏՄ 2025 թվականի գործունեության տարեկան ծրագրով II եռամսյակում նախատեսված բոլոր կանխարգելիչ, իրազեկման, խորհրդատվական միջոցառումներն իրականացվել են:

Մասնավորապես.

***Նախադպրոցական կրթության ոլորտ***

ՀՀ Գեղարքունիքի մարզի Մարտունու համայնքապետարանում իրականացվել է խորհրդատվական հանդիպում համայնքապետարանի կրթության հարցերով զբաղվող համապատասխան ստորաբաժանման աշխատակիցների և նախադպրոցական ուսումնական հաստատությունների տնօրենների հետ` կրթության բնագավառը կարգավորող օրենսդրության վերաբերյալ իրավագիտակցության բարձրացման նպատակով: Խորհրդատվական հանդիպմանը մասնակցել են համայնքապետարանի կրթության հարցերով զբաղվող համապատասխան ստորաբաժանման 5 աշխատակիցներ և 19 նախադպրոցական ուսումնական հաստատությունների տնօրեններ:

Տեսասահիկով ներկայացվել են ՆՈՒՀ մանկավարժական աշխատողների ընտրության (նշանակման) կարգը (ՀՀ կրթության, գիտության, մշակույթի և սպորտի նախարարի 2022 թվականի փետրվարի 17-ի N 08-Ն հրաման), Նախադպրոցական հաստատություններում սաների ընդունելության կարգը (ՀՀ կրթության, գիտության, մշակույթի և սպորտի նախարարի 2021 թվականի հոկտեմբերի 11-ի N 76-Ն հրաման)՝ մասնավորապես անդրադառնալով խմբերի ձևավորմանն առնչվող դրույթներին։ Օրակարգի հարցերի շուրջ ՆՈՒՀ-երի տնօրենները ներկայացրել են առկա խնդիրները, մանրամասնվել են սաների զարգացնող միջավայրին ներկայացվող պահանջները, որոնք սահմանված են ՀՀ կառավարության 2021 թվականի մայիսի 13-ի N 744-Ն որոշմամբ։ Թեմաները ամփոփելու նպատակով մասնակիցների համար անցկացվել է խաղ-մրցույթ Kahoot հարթակում։

Հնչեցրած հարցերը հիմնականում առնչվել են՝

* համայնքում մանկավարժական աշխատողների թափուր տեղի մրցույթներին մասնագիտական որակավորման պահանջների բավարարող անձանց բացակայությանը,
* ՆՈՒՀ-երի ինտերնետային կայքերի բացակայությանը,
* մանկավարժական աշխատողների արձակուրդի դեպքում աշխատակիցների փոխարինման խնդիրներին,
* տարատարիք խմբերում օրենքով սահմանված համամասնությունը պահպանելու անհնարինությանը՝ պայմանավորված համայնքում ՆՈՒՀ-ի միակը լինելու հետ։
* սաների զարգացնող միջավայրի ապահովման համար անհրաժեշտ միջոցների չտրամադրմանը։

***Հանրակրթության ոլորտ***

\_ ՀՀ Շիրակի, Արմավիրի և Կոտայքի մարզերի 12 հանրակրթական ուսումնական հաստատությունների ծնողական խորհուրդների ներկայացուցիչների համար իրականացվել է *12 առկա* հանդիպում` օրենսդրությամբ սահմանված իրավունքների և պարտականությունների մասին իրազեկման նպատակով:

Խորհրդատվությանը մասնակցել են ծնողական խորհուրդների 465 ներկայացուցիչներ: Հանդիպման ընթացքում մասնակիցներին ներկայացվել են դպրոցի ծնողական խորհրդի գործառույթները, դրանց շրջանակներում իրականացվող աշխատանքները, ծնողների իրավունքներն ու պարտականությունները՝ համապատասխան իրավակարգավորումներով («Հանրակրթության մասին» օրենք, Հայաստանի Հանրապետության կառավարության՝ 2002 թվականի հուլիսի 25-ի N 1392-Ն որոշում)։

Ծնողների կողմից ներկայացվել են դասարանական ծնողական խորհուրդների ձևավորման, ծնողական խորհրդի նախագահի ընտրության անցկացման գործընթացները, կատարված աշխատանքները, քննարկվել են դրանց անհրաժեշտությունն ու արդյունավետությունը։ Սահիկաշարի միջոցով ներկայացվել են դրական և բացասական օրինակներ ծնողական խորհրդի կողմից իրականացվող աշխատանքների մասին, ինչպես նաև իրականացվող աշխատանքների վերաբերյալ ունեցած ակնկալիքներն ու առկա իրականությունը։

Ցուցադրվել են arlis.am համակարգից օգտվելու քայլերը։ Մասնակիցներին տրամադրվել են տեսչական մարմնի Թեժ գծի հեռախոսահամարը, կայքէջի տվյալները։

Ծնողական խորհուրդների կողմից հնչեցրած հարցերը հիմնականում վերաբերել են.

* ծնողական խորհրդի նախագահի ընտրությանը,
* ծնողների իրավունքներին,
* ծնողական խորհուրդի կողմից հավաքված դրամական միջոցների տնօրինմանը,
* ծնողական խորհրդի նիստի օրակարգի ձևավորմանը,
* նիստերին հաճախակի բացակայող ծնողական խորհրդի անդամների վերաբերյալ իրավական կարգավորումների առկայությանը,
* ուսումնառությանը վերաբերող խնդիրների բարձրաձայնման ձևերին,
* ծնողների կողմից իրենց երեխայի իրավունքները դպրոցում պաշտպանելու եղանակներին,
* ծնողների բարձրաձայնած մտահոգություններին արագ արձագանքելու հնարավորություններին:

\_ԿՏՄ ղեկավարի և ղեկավարի տեղակալի կողմից իրականացվել են աշխատանքային հանդիպումներ՝ ուղղված դպրոցների ծնողական խորհուրդների ներկայացուցիչների իրավագիտակցության բարձրացմանը:

Մասնավորապես, տեղի են ունեցել աշխատանքային հանդիպումներ ՀՀ Լոռու մարզի Ստեփանավան, ՀՀ Տավուշի մարզի Իջևան, ՀՀ Արմավիրի մարզի Վաղարշապատ համայնքների հանրակրթական ուսումնական հաստատությունների ծնողական խորհուրդների շուրջ 300 ներկայացուցիչների հետ։

Հանդիպումների հիմնական նպատակն էր խորհրդատվության ձևաչափով ընդգծել ծնողների ակտիվ մասնակցության և դերակատարության կարևորությունը դպրոցում կայացվող որոշումների գործընթացում, կրթական միջավայրի բարելավման աշխատանքներում, ինչպես նաև դպրոց–ընտանիք համագործակցության խորացման և զարգացման հարցերում։

Այս ձևաչափը միտված է բարձրացնել ծնողական խորհուրդների ներկայացուցիչների իրազեկվածությունը՝ մանրամասն ներկայացնելով նրանց լիազորությունները, պարտականություններն ու գործառույթները, որոնք էական դեր կարող են ունենալ կրթական գործընթացի արդյունավետ կազմակերպման հարցում։

\_ ԿՏՄ կանխարգելիչ գործառույթների շրջանակում՝ 2025 թվականի մայիսի 5-8-ը ՀՀ մարզերի 20 հանրակրթական ուսումնական հաստատություններում իրականացվել է 4-րդ դասարանների 905 սովորողների՝ մայրենի լեզվով լուռ ընթերցելու և ընթերցածն ընկալելու, եզրահանգումներ անելու կարողությունների գնահատում:

Գնահատման նպատակը ոչ միայն դպրոցներում ընթերցանության որակի բարձրացմանն աջակցելն է, այլև՝

* 4-րդ դասարանների սովորողների լուռ ընթերցանության կարողությունների վերաբերյալ պատկեր ստանալը (վերլուծելով տվյալներն՝ ըստ դպրոցների, ՀՀ Տավուշի և այլ մարզերի տվյալների, թեստի տարբերակների, թեստում ներառված տեքստերի ժանրի, հարցերի տեսակի, հարցադրման նպատակի, սովորողների սեռերի).
* գնահատման արդյունքները հանրակրթության պետական չափորոշչով (ՀՊՉ), ինչպես նաև «Մայրենի» առարկայի առարկայական չափորոշչով սահմանված վերջնարդյունքների հետ համադրելը.
* գնահատման արդյունքները տեսչական մարմնի կողմից 2022, 2024 թվականներին իրականացված նույնաբովանդակ գործընթացների արդյունքների հետ համադրելը.
* ընթերցանության կարողությունների ձևավորման վրա ազդող խնդիրների վերհանումը:

Սովորողների միջին գնահատականը կազմել է 59.1% տոկոսային միավոր (51%-75%-ը՝ «Բավարար»):

Սովորողները միջինում ճիշտ են պատասխանել թեստի 14 հարցերից 8-ին:

Միջինը բնութագրում է սովորողների լուռ ընթերցելու և ընթերցածն ընկալելու, եզրահանգումներ անելու կարողությունների մակարդակը:

Մասնակիցների կեսից ավելին գնահատվել է 64.3%-ից բարձր՝ այսինքն ճիշտ է պատասխանել առնվազն 9 հարցի:

Ըստ գնահատման արդյունքների՝ «Գերազանց» է գնահատվել մասնակիցների 10%-ը, «Լավ»՝ 20%-ը, «Բավարար»՝ 32%-ը, «Անբավարար»՝ 38%-ը:

Վերլուծության արդյունքները ցույց են տալիս, որ գիտահանրամատչելի տեքստերը 4-րդ դասարանցիների համար ավելի հեշտ ընկալելի են՝ գեղարվեստական տեքստերի համեմատ:

Ըստ հարցերի տեսակների՝ գնահատման արդյունքների ուսումնասիրությունը ցույց է տալիս, որ սովորողները այնքան էլ չեն դժվարանում սեփական միտքը ճիշտ ձևակերպել:

Ըստ հակիրճ պատասխան պահանջող բաց հարցերի՝ սովորողների միջին գնահատականը կազմել է 52%, իսկ ընտրովի պատասխաններով հարցերի դեպքում՝ 64%-ը:

ՀՀ Տավուշի մարզի դեպքում՝ ըստ նույն բաղադրիչների ստուգման արդյունքները փոքր-ինչ ցածր են:

Ընթերցանության գնահատման արդյունքները բարձր են աղջիկների դեպքում:

Առկա է «Անբավարար» գնահատված սովորողների տոկոսային թվի աճման դինամիկա 2024 թվականի համեմատ (2022 թվականին «Անբավարար» է գնահատվել սովորողների **47.7%-ը**, 2024 թվականին՝ **28%-ը**, 2025 թվականին՝ **38%-ը** ):

***Նախնական մասնագիտական (արհեստագործական) և միջին մասնագիտական կրթության ոլորտներ***

Նախնական մասնագիտական (արհեստագործական) և միջին մասնագիտական կրթական ծրագրեր իրականացնող 10 ուսումնական հաստատությունների ուսանողների համար, իրականացվել է հեռավար խորհրդատվություն, իրենց իրավունքների և պարտականությունների վերաբերյալ՝ իրազեկվածության բարձրացման նպատակով: Հեռավար խորհրդատվության ընթացքում ներկայացվել է ուսանողների իրավունքներն և պարտականություններն:

Նախնական մասնագիտական (արհեստագործական) և միջին մասնագիտական կրթական ծրագրեր իրականացնող 8 ուսումնական հաստատությունների տնօրենների համար, ոլորտի օրենսդրության պահանջների պահպանման վերաբերյալ իրազեկվածության բարձրացման նպատակով, Էթիկայի դպրոցում իրականացվել է հաճախ հանդիպող խախտումների վերաբերյալ բաց քննարկում:

Խորհրդատվությանը մասնակցող ուսումնական հաստատությունների ղեկավար կազմի կողմից հնչել են հարցեր, որոնց օրենսդրության շրջանակում տրվել են սպառիչ պատասխաններ, տեղի է ունեցել բաց քննարկում ոլորտի օրենսդրության, ԿՏՄ կողմից կիրառվող ստուգաթերթերի և հաճախ հանդիպող խախտումների վերաբերյալ։

|  |
| --- |
| ***3. Իրականացված ստուգումներ*** |

## 3.1. Հաշվետու եռամսյակում իրականացված ստուգումների քանակը (բացարձակ և տոկոսային արժեքներով)

ԿՏՄ կողմից իրականացվել է 27 (100%) ստուգում 27 ուսումնական հաստատություններում՝ 6 նախակրթարան, 14 դպրոց, 2 ուսումնարան, 5 քոլեջ:

## 3.2. Ստուգումների տարեկան ծրագրով նախատեսված ստուգումների քանակը (բացարձակ և տոկոսային արժեքներով)

Համաձայն ԿՏՄ ստուգումների տարեկան ծրագրի՝ 2025 թվականի II եռամսյակում նախատեսված բոլոր 25 (93%) ստուգումներն իրականացվել են:

## 3.3. Ընդհանուր ստուգումների մեջ ստուգումների տարեկան ծրագրով չնախատեսված ստուգումների քանակը (բացարձակ և տոկոսային արժեքներով)

2025 թվականի II եռամսյակում իրականացվել է ստուգումների տարեկան ծրագրով չնախատեսված 2 (7%) ստուգում:

## 3.4. Մեկ ստուգման (պլանային և ոչ պլանային) ժամանակ ծախսված ֆինանսական և մարդկային ռեսուրսների քանակը և միջին տևողությունը

2025 թվականի II եռամսյակում իրականացված 1 ստուգման միջին տևողությունը կազմել է 4.8 աշխատանքային օր, ծախսը՝ 55126 ՀՀ դրամ, մարդկային ռեսուրսները՝ 1.4 մարդ:

## 3.5. Ստուգումների արդյունքները

Ամփոփվել են 2025 թվականի II եռամսյակում ըստ ստուգումների տարեկան ծրագրի իրականացված 25 ստուգումների արդյունքները (6 նախակրթարան, 13 դպրոց, 2 ուսումնարան, 4 քոլեջ)։

Ստուգումների արդյունքների ամփոփ պատկերն, ըստ ոլորտների, այսպիսին է.

### *3.5.1. Նախադպրոցական կրթության ոլորտ*

2025 թվականի II եռամսյակում ստուգումներ են իրականացվել ՀՀ 6 ***(ՀՀ Արագածոտնի մարզի Բյուրականի Հ. Թումանյանի անվան միջնակարգ, ՀՀ Արմավիրի մարզի Աղավնատան միջնակարգ, Վաղարշապատի թիվ 7 հիմնական, ՀՀ Գեղարքունիքի մարզի Լիճքի Հ. Թումանյանի անվան միջնակարգ, Վարդենիկի Ռ. Հովհաննիսյանի անվան թիվ 1 հիմնական, ՀՀ Կոտայքի մարզի Գառնիի թիվ 1 հիմնական դպրոցների նախակրթարաններ)***նախակրթարաններում: Ստուգումների արդյունքում նախակրթարաններում հայտնաբերվել են կրթության բնագավառը կարգավորող օրենսդրության պահանջների 30 խախտումներ, կազմվել է 6 ակտ:

Վերոնշյալ խախտումներից 15-ը (50%) վերաբերել են նախակրթարանում զարգացնող (ֆիզիկական) միջավայրին, 6-ը (20%)՝ մանկավարժական աշխատողների մրցույթի ընթացակարգին, 4-ը (13%)՝ համակազմի ձևավորմանը, 2-ը (7%)՝ ներքին կարգապահական կանոնների մշակմանն ու ներդրմանը, 1-ական՝ նախադպրոցական կրթական ծրագիրն իրականացնելու թույլտվության բացակայությանը, համապատասխան որակավորում չունեցող մանկավարժական աշխատողի նշանակմանը, սաների շարժի մատյանի բացակայությանը:

Ստուգումների արդյունքում ձևավորված գումարային և միջինացված ռիսկային միավորներն, ըստ ստուգաթերթերի, ներկայացված են աղյուսակ 1-ում.

***Աղյուսակ 1***

|  |  |  |  |  |  |  |
| --- | --- | --- | --- | --- | --- | --- |
| ***ՀՀ 4 մանկապարտեզների ստուգումների արդյունքներ*** | | | | | | |
| ***Ստուգաթերթ*** | *N1* | *N2* | *N3* | *N4* | *N5* | ***Ընդհանուր ռիսկային միավոր*** |
| ***Միջինացված ռիսկային միավորներ*** | **0.69** | **0** | **1.06** | **1.63** | **0,36** | **3. 74** |
| ***Տոկոսային միավոր` ստուգաթերթի կշռային միավորի նկատմամբ*** | **3.6** | **0** | **3.1** | **3.7** | **6,2** | **2.5** |

Ըստ աղյուսակ 1-ի տվյալների՝ ամենամեծ միջինցված ռիսկային միավորը ձևավորվել է նախադպրոցական ուսումնական հաստատությունում *կրթության կազմակերպման պահանջների կատարման* նկատմամբ (*ստուգաթերթ N4*) իրականացված ստուգումների արդյունքում։

Ըստ միջինացված ռիսկային միավորի՝ երկրորդ տեղում են նախադպրոցական ուսումնական հաստատությունում զարգացնող միջավայրին (*ստուգաթերթ N3),* երրորդ տեղում՝ *մանկավարժական աշխատողներին* (*ստուգաթերթ N1)* *ներկայացվող*՝ օրենսդրությամբ սահմանված պահանջների կատարման նկատմամբ իրականացվող ստուգումների արդյունքները: Սակայն, եթե դիտարկենք ըստ ստուգաթերթի կշռային միավորի նկատմամբ միջնացված ռիսկային միավորի տոկոսային թվի՝ պատկերն այլ է. առաջին տեղում *մանկավարժական աշխատողների ընտրության (նշանակման) կարգի պահանջների* (*ստուգաթերթ N5) կատարման* նկատմամբ ստուգումների արդյունքներն են, երկրորդ տեղում՝ *կրթության կազմակերպման պահանջների կատարման* (*ստուգաթերթ N4*), երրորդ տեղում՝ *մանկավարժական աշխատողներին* (*ստուգաթերթ N1)* *ներկայացվող* օրենսդրությամբ սահմանված պահանջների կատարման նկատմամբ իրականացվող ստուգումների արդյունքները:

Վերոգրյալից կարելի է եզրակացնել, որ մանկապարտեզներում խնդիրներ կան մանկավարժական աշխատողների ընտրության (նշանակման) գործընթացում։

Արձանագրված խախտումներն՝ ըստ բնույթների ներկայացված են աղյուսակ 2-ում.

***Աղյուսակ 2***

|  |  |  |
| --- | --- | --- |
| **Խախտման բնույթը** | | **Մանկապարտեզի անվանումը** |
| 1. | Մանկավարժական աշխատողների ընտրություն և նշանակում սահմանված կարգի խախտումով։ | ***Լիճքի միջնակարգ դպրոցի նախակրթարան, Բյուրականի միջնակարգ դպրոցի նախակրթարան*** |
| 2. | Մրցույթի ընթացակարգ | ***Լիճքի միջնակարգ դպրոցի նախակրթարան, Բյուրականի միջնակարգ դպրոցի նախակրթարան, Աղավնատան միջնակարգ դպրոցի նախակրթարան*** |
| 3. | Զարգացնող (ֆիզիկական) միջավայր | ***Աղավնատան միջնակարգ դպրոցի նախակրթարան, Գառնիի հ. 1 հիմնական դպրոցի նախակրթարան, Լիճքի միջնակարգ դպրոցի նախակրթարան, Վաղարշապատի թիվ 7 հիմնական դպրոցի նախակրթարան, Վարդենիկի № 1 հիմնական դպրոցի նախակրթարան*** |
| 4. | Համակազմի ձևավորում | ***Վարդենիկի № 1 հիմնական դպրոցի նախակրթարան, Բյուրականի միջնակարգ դպրոցի նախակրթարան, Վաղարշապատի թիվ 7 հիմնական դպրոցի նախակրթարան*** |
| 5. | Լիցենզիայի առկայություն | ***Բյուրականի միջնակարգ դպրոցի նախակրթարան*** |
| 6. | Ներքին կարգապահական կանոնների մշակման և ներդրման գործընթաց | ***Բյուրականի միջնակարգ դպրոցի նախակրթարան, Վարդենիկի № 1 հիմնական դպրոցի նախակրթարան*** |

Ստուգումների արդյունքում արձանագրվել են կրթության բնագավառը կարգավորող օրենսդրության խախտումներ, որոնք, ըստ հաստատությունների, ներկայացվել են աղյուսակ 3-ում։

***Աղյուսակ 3***

|  |  |
| --- | --- |
| ***Կրթության բնագավառը կարգավորող ՀՀ օրենսդրության պահանջների խախտումներ*** | ***Մանկապարտեզի անվանումը*** |
| ***«Նախադպրոցական կրթության մասին» օրենք*** | |
| ***6-րդ հոդվածի 1-ին մասի պահանջ.****«Նախադպրոցական ուսումնական հաստատություն (կամ ծառայություններ) ընդգրկվում են այն երեխաները, որոնց նախադպրոցական տարիքը լրացել կամ լրանում է տվյալ օրացուցային տարվա դեկտեմբերի 31-ը ներառյալ»:* | ***Վարդենիկի № 1 հիմնական դպրոցի նախակրթարան*** |
| ***6-րդ հոդվածի 2-րդ մասի 6-րդ կետի պահանջ․*** *«Նախադպրոցական ուսումնական հաստատությունում երեխաների տարիքային հենքի հիման վրա ձևավորվում են հետևյալ տարիքային խմբերը. ․․․ ավագ խումբ՝ 5-ից մինչև 6 տարեկան հասակը»:* | ***Վարդենիկի № 1 հիմնական դպրոցի նախակրթարան*** |
| ***20-րդ հոդվածի 1-ին մասի պահանջ.****«Նախադպրոցական կրթական ծրագիր (ծրագրեր) և (կամ) նախադպրոցական ծառայություն կարող է (են) կազմակերպվել պետական, համայնքային և ոչ պետական նախադպրոցական ուսումնական հաստատությունում, հանրակրթական ծրագրեր իրականացնող ուսումնական հաստատությունների նախակրթարանում՝ համապատասխան լիցենզիայի առկայության հիմքով»:* | ***Բյուրականի միջնակարգ դպրոցի նախակրթարան*** |
| ***20-րդ հոդվածի 6-րդ մասի պահանջ.****«Նախադպրոցական կրթական ծրագիր իրականացնող ցանկացած կազմակերպություն՝ անկախ սեփականության ձևից ու հիմնադրից, ենթակա է լիցենզավորման՝ համաձայն Կառավարության սահմանած լիցենզավորման կարգի»:* | ***Բյուրականի միջնակարգ դպրոցի նախակրթարան*** |
| ***«Կրթության մասին» օրենք*** | |
| ***41-րդ հոդվածի 1-ին մասի պահանջ.«****Օրենքով նախատեսված կրթական ծրագրերը և նախադպրոցական ծառայությունը կարող են իրականացվել միայն լիցենզիայի առկայության դեպքում»։* | ***Բյուրականի միջնակարգ դպրոցի նախակրթարան*** |
| ***ՀՀ կառավարության՝ 2021 թվականի մայիսի 13-ի «Նախադպրոցական կրթության պետական կրթական չափորոշիչը հաստատելու մասին» № 744-Ն որոշման (փոփոխ.՝ 2024 թվականի հուլիսի 4-ի N 1020-Ն որոշմամբ) Հավելվածի 45-րդ կետ*** | |
| ***5-րդ ենթակետի պահանջ.****«Առկա են խաղեր սաների ինտելեկտուալ զարգացման համար (դոմինո, շաշկի, շախմատ և այլն»:* | ***Վաղարշապատի թիվ 7 հիմնական դպրոցի նախակրթարան*** |
| ***21-րդ ենթակետի պահանջ.****«Առկա են երաժշտական գործիքներ, նվագարաններ և երաժշտադիդակտիկ խաղեր՝ տեղադրված համապատասխան զարգացման կենտրոնում»:* | ***Վարդենիկի № 1 հիմնական դպրոցի նախակրթարան*** |
| ***22-րդ* *ենթակետի պահանջ.****«Հաստատությունում ստեղծված են պայմաններ երեխաների կառուցողական գործունեության զարգացման համար»:* | ***Վաղարշապատի թիվ 7 հիմնական դպրոցի նախակրթարան*** |
| ***41-րդ ենթակետի պահանջ.****«Առկա է առանձին տարածք խաղերի համար»:* | ***Լիճքի միջնակարգ դպրոցի նախակրթարան*** |
| ***42-րդ ենթակետի պահանջ.****«Բակում, հողամասում առկա են խաղային սարքավորումներ»:* | ***Լիճքի միջնակարգ դպրոցի նախակրթարան, Գառնիի հ. 1 հիմնական դպրոցի նախակրթարան, Վարդենիկի № 1 հիմնական դպրոցի նախակրթարան, Աղավնատան միջնակարգ դպրոցի նախակրթարան*** |
| ***43-րդ ենթակետի պահանջ.*** *«Հաստատությունում առկա են խաղեր և խաղալիքներ տարբեր տեսակի խաղերի համար. սյուժետադերային, շարժուն, մարզական, դիդակտիկ և այլն»:* | ***Լիճքի միջնակարգ դպրոցի նախակրթարան*** |
| ***ՀՀ կրթության, գիտության, մշակույթի և սպորտի նախարարի՝ 2021 թվականի հոկտեմբերի 21-ի «Նախադպրոցական հաստատություններ սաների ընդունելության կարգը սահմանելու մասին» N 76-Ն հրամանով հաստատված հավելված*** | |
| ***26-րդ կետի 6-րդ ենթակետի պահանջ.*** *«Տարիքային խմբերում սաների առավելագույն թիվ սահմանվում է՝ ․․․ ավագ խումբ (5-6 տարեկան)՝ 30 սան»։* | ***Բյուրականի միջնակարգ դպրոցի նախակրթարան, Վաղարշապատի թիվ 7 հիմնական դպրոցի նախակրթարան*** |
| ***ՀՀ կրթության, գիտության, մշակույթի և սպորտի նախարարի 2024 թվականի մարտի 27-ի «Նախադպրոցական ուսումնական հաստատությունների մանկավարժական և վարչատնտեսական աշխատողների անվանացանկը և պաշտոնների նկարագրերը սահմանելու և կրթության և գիտության նախարարի 2011 թվականի ապրիլի 26-ի N 416-ն հրամանը ուժը կորցրած ճանաչելու մասին» N 20-Ն հրամանի Հավելված 1*** | |
| ***2-րդ գլխի 5-րդ կետի 5-րդ ենթակետի պահանջ.*** *«Հաստատության տնօրենը կրում է պատասխանատվություն ներքին կարգապահական կանոնների մշակման և ներդրման համար, սաների և աշխատողների իրավունքների և ազատության պահպանման համար»։* | ***Բյուրականի միջնակարգ դպրոցի նախակրթարան, Վարդենիկի № 1 հիմնական դպրոցի նախակրթարան*** |
| ***2-րդ գլխի 5-ին կետի 6-րդ ենթակետի պահանջ.****«Տնօրենը՝․․․ ձևավորում է սաների տարիքային խմբերի համակազմը՝ հաստատության կանոնադրության և Կրթության պետական կառավարման լիազորված մարմնի սահմանած կարգի պահանջներին համապատասխան»****:*** | ***Վարդենիկի № 1 հիմնական դպրոցի նախակրթարան*** |
| ***5-րդ գլխի 14-րդ ենթակետի պահանջ.****«Հաստատության դաստիարակի պաշտոն զբաղեցնողը պետք է ունենա` միջին կամ բարձրագույն մասնագիտական կրթություն` համապատասխան որակավորմամբ կամ միջին կամ բարձրագույն մանկավարժական կրթություն և վերջին տասը տարվա ընթացքում նախադպրոցական կրթության ոլորտում առնվազն երեք տարվա մանկավարժական գործունեության ստաժ»:* | ***Բյուրականի միջնակարգ դպրոցի նախակրթարան*** |
| ***ՀՀ կրթության, գիտության, մշակույթի և սպորտի նախարարի 2022 թվականի փետրվարի 17-ի***  ***N 08-Ն հրամանի Հավելված*** | |
| ***3-րդ կետի պահանջ. «****Մրցույթը հայտարարվում է թափուր պաշտոն առաջանալու օրվանից` 3 աշխատանքային օրվա ընթացքում****»։*** | ***Լիճքի միջնակարգ դպրոցի նախակրթարան, Բյուրականի միջնակարգ դպրոցի նախակրթարան, Աղավնատան միջնակարգ դպրոցի նախակրթարան*** |
| ***5-րդ* *կետի պահանջ.«****Թափուր պաշտոն առաջանալու օրվանից հետո՝ 3 աշխատանքային օրվա ընթացքում, տնօրենը այդ մասին գրավոր ձևով տեղեկացնում է լիազոր մարմնին»***։** | ***Լիճքի միջնակարգ դպրոցի նախակրթարան, Բյուրականի միջնակարգ դպրոցի նախակրթարան, Աղավնատան միջնակարգ դպրոցի նախակրթարան*** |
| ***ՀՀ կրթության և գիտության նախարարի՝ 2011 թվականի հուլիսի 28-ի «Նախադպրոցական ուսումնական հաստատություններում գործածության ենթակա «նախադպրոցական ուսումնական հաստատության երեխաների շարժի մատյանի ձևաթուղթը, գործածության և վարման կարգը» հաստատելու մասին» N 870-Ն հրամանով հաստատված հավելված*** | |
| ***1-ին կետի պահանջ.*** *«Մատյանը նախատեսված է նախադպրոցական ուսումնական հաստատություն ընդունված և ազատված, տարիքային խմբից խումբ փոխադրված երեխաների շարժը ըստ ուսումնական տարիների գրանցելու համար»։* | ***Բյուրականի միջնակարգ դպրոցի նախակրթարան*** |

### *3.5.2. Հանրակրթության ոլորտ*

2025 թվականի II եռամսյակում, ըստ ստուգումների տարեկան ծրագրի, ստուգվել են 13 դպրոցներ: Ստուգված բոլոր դպրոցներում էլ հայտնաբերվել են կրթության բնագավառը կարգավորող օրենսդրության պահանջների խախտումներ, կազմվել է 13 ակտ:

Ստուգումների արդյունքում հայտնաբերվել է **417 խախտում։**

Առավել հաճախ կրկնվել են հետյալ բնույթների խախտումները․

**1․** պաշտոնային պարտականությունների կատարում՝ 158 (38%)խախտում 13 (100%)դպրոցում,

**2․** խորհրդակցական մարմինների ձևավորում և գործունեություն՝80 (20%) խախտում 9(69%) դպրոցում,

3. սովորողների ընդունելություն, տեղափոխում, ազատում՝ 78 (19%) խախտում 6 (46%) դպրոցում:

Ըստ տարածվածության երկրորդ տեղում մանկավարժական աշխատողների նշանակումներին վերաբերող խախտումներն են՝ 36 (9%) խախտում 10 (77%) դպրոցում:

Պաշտոնային պարտականությունների կատարման խախտումների **73%-ը** վերաբերել է մանկավարժական աշխատողների պաշտոնային պարտականությունների կատարմանը, խորհրդակցական մարմինների ձևավորման և գործունեության խախտումների **57%-ը՝** մանկավարժական խորհրդի ձևավորմանը և գործունեությանը, մանկավարժական աշխատողների նշանակման խախտումների **94%-ը՝** ուսուցչի նշանակմանը։

Մանկավարժական աշխատողների պաշտոնային պարտականությունների կատարման առավել մեծ թվով խախտումները վերաբերել են գրադարանավարի պաշտոնային պարտականությունների կատարմանը (սյունակաշարի կիրառում), որոնք արձանագրվել են ստուգված **բոլոր դպրոցներում** և կազմել են ընդհանուր խախտումների թվի **12%-ը (50 խախտում),** իսկ մանկավարժական աշխատողների պաշտոնային պարտականություններին վերաբերող խախտումների՝ **43%-ը։**

Մանկավարժական խորհրդի գործունեության առավել մեծ թվով խախտումները վերաբերել են ուսումնադաստիարակչական աշխատանքների տարեկան պլանի և հաշվետվության քննարկմանը (ռուբրիկների կիրառում), որոնք արձանագրվել են ստուգված դպրոցների **62%-ում (8 դպրոց)** և կազմել են ընդհանուր խախտումների թվի **4%-ը (16 խախտում)։**

Սահմանված պահանջների խախտումով նշանակված **31** մանկավարժական աշխատողներից **29-ը (94%)** ուսուցիչներ են**, 2-ը (6%)՝** այլ մանկավարժական աշխատողներ (ուսուցչի օգնական, գրադարանավար)։

Ստուգումների արդյունքում պարզվել է, որ Այնթապի հ․ 1 միջնակարգ, Հայբուսակ համալսարանի ավագ դպրոցների և «Հայաստանի ազգային ագրարային համալսարան» հիմնադրամի հանրակրթական ծրագրերի ուսուցման վարժարանի կողմից խախտվել է «Հանրակրթության մասին» օրենքի 5-րդ հոդվածի 2-րդ մասի 8-րդ կետով սահմանված սկզբունքը․ «Հանրակրթության բնագավառում պետությունը երաշխավորում է հանրակրթական և այլ կրթական ծրագրերի փոխհամաձայնեցվածության սկզբունքի ապահովումը.»։

Ստուգումների արդյունքում ձևավորված գումարային և միջինացված ռիսկային միավորներն, ըստ ստուգաթերթերի, ներկայացված են աղյուսակ 4-ում.

***Աղյուսակ 4***

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| ***ՀՀ 13 դպրոցների ստուգումների արդյունքներ*** | | | | | | | | | | | | | |
| ***Ստուգաթերթ*** | [***N1***](https://www.eib.am/hy/checklists) | [***N2***](https://www.eib.am/hy/checklists) | [***N3***](https://www.eib.am/hy/checklists) | [***N4***](https://www.eib.am/hy/checklists) | [***N5***](https://www.eib.am/hy/checklists) | [***N6***](https://www.eib.am/hy/checklists) | [***N7***](https://www.eib.am/hy/checklists) | [***N8***](https://www.eib.am/hy/checklists) | [***N9***](https://www.eib.am/hy/checklists) | [***N10***](https://www.eib.am/hy/checklists) | [***N11***](https://www.eib.am/hy/checklists) | [***N12***](https://www.eib.am/hy/checklists) | ***Ընդհանուր ռիսկային միավոր*** |
| ***Միջինացված ռիսկային միավորներ*** | **0,49** | **0,68** | **2,14** | **0,87** | **2,54** | **0,49** | **1,79** | **0,75** | **0,51** | **0** | **0** | **0** | **10,25** |
| ***Տոկոսային միավոր` ստուգաթերթի կշռային միավորի նկատմամբ*** | **5,28** | **9,22** | **8,73** | **3,49** | **15,01** | **9,21** | **6,46** | **12,71** | **5,09** | **0** | **0** | **0** | **6,83** |

Ըստ 4-րդ աղյուսակի տվյալների ուսումնասիրության՝ կարող ենք նշել.

* 13 դպրոցների ստուգման արդյունքում ամենամեծ միջինացված ռիսկային միավորը ձևավորվել է *մանկավարժական աշխատողների պաշտոնների անվանացանկին և նկարագրերին ներկայացվող պահանջների կատարմանն ուղղված ստուգումների արդյունքում (ըստ N5 ստուգաթերթի՝* խախտումներ են արձանագրվել բոլոր 13 դպրոցներում*)*: Ըստ միջինացված ռիսկային միավորի՝ երկրորդ տեղում *տնօրենին* (*ըստ N3 ստուգաթերթի՝* խախտումներ են արձանագրվել 11 (85%) դպրոցներում), իսկ երրորդ տեղում՝ *խորհրդակցական մարմիններին* (*ըստ N7 ստուգաթերթի՝* խախտումներ են արձանագրվել 10 (77%) դպրոցներում) ներկայացվող պահանջների կատարմանն ուղղված ստուգումների արդյունքում ձևավորված ռիսկային միավորներն են:
* ստուգաթերթի կշռային միավորի նկատմամբ ամենամեծ տոկոսային միավորը ձևավորվել է կրկին *մանկավարժական աշխատողների պաշտոնների անվանացանկին և նկարագրերին ներկայացվող պահանջների կատարմանն ուղղված ստուգումների արդյունքում:* Ըստ նկարագրված չափանիշի երկրորդ տեղում՝ *ուսուցչի թափուր տեղի մրցույթի օրինակելի կարգի,* երրորդ տեղում՝ ուսուցչի պաշտոնային պարտականությունների կատարմանը ուղղված ստուգումների արդյունքներն են: Տոկոսյաին միավորները ցույց են տալիս, որ դպրոցներում խնդրահարույց է նաև ուսուցչի թափուր տեղի մրցույթի գործընթացը:
* ստուգված դպրոցներում սահմանված կարգով են իրականացվում սովորողների կողմից կրթական ծրագրերի յուրացման ամփոփիչ ստուգման կամ ատեստավորման անցկացման, սովորողների փոխադրման, ավարտման և ուսումնական տարվա ընթացքում բացակայած սովորողի՝ հաջորդ դասարան կամ հանրակրթության հաջորդ աստիճան փոխադրման (*ստուգաթերթի N10*), *հեռավար կրթության կազմակերպման* (*ստուգաթերթ N 12*) գործընթացները, ինչպես նաև հանրակրթական ուսումնական հաստատություններում պարտադիր փաստաթղթերի վարումը (*ստուգաթերթ N 11*):

Դպրոցների տնօրեններին և համապատասխան լիազորված մարմինների ղեկավարներին տրամադրվել է ստուգման արդյունքը (ակտ), իսկ հանձնարարականի առկայության դեպքում նաև՝ կարգադրագիրը (լիազորված մարմնի ղեկավարին՝ պատճենը)։ Առաջարկվել է՝ քննարկել ստուգման արդյունքները, ձեռնարկել համապատասխան միջոցներ և արդյունքների մասին տեղեկացնել ԿՏՄ-ին:

Խախտումները վերացնելու նպատակով **13 դպրոցների** տրվել **է 203 (49%) հանձնարարական։**

**Առավել հաճախ կրկնվել են հետևյալ բնույթների հանձնարարականները․**

**1․** պաշտոնային պարտականությունների կատարում՝ **114 (58%),**

**2․** խորհրդակցական մարմինների ձևավորում և գործունեություն՝ **58 (29%),**

**3**․ մանկավարժական աշխատողների նշանակում՝ **17 (8%) հանձնարարականներ։**

Մանկավարժական աշխատողների պաշտոնային պարտականությունների կատարման **90** հանձնարարականներից **48-ը (53%)՝** վերաբերել են գրադարանավարի, իսկ **42-ը (47%)՝** այլ մանկավարժական աշխատողների՝ տնօրենի տեղակալի, խմբակավարի, «ՆԶՊ» առարկայի ուսուցչի, հոգեբանի, ուսուցչի օգնականի, լաբորանտի պաշտոնային պարտականությունների կատարմանը:

Խորհրդակցական մարմինների ձևավորման և գործունեության խախտումների **59%-ը** վերաբերել է մանկավարժական խորհրդի գործունեությանը։ Տրված **34** հանձնարարականներից **10-ը** **(29%)** վերաբերել է ուսումնադաստիարակչական աշխատանքների տարեկան պլանի և հաշվետվության քննարկմանը։

### *3.5.3. Նախնական մասնագիտական (արհեստագործական) և միջին մասնագիտական կրթության ոլորտներ*

2025 թվականի **II** եռամսյակում եռամսյակում ստուգումներ են իրականացվել են 2 ուսումնարաններում և 4 քոլեջներում ***(Շիրակի տարածաշրջանային պետական քոլեջ,*** ***Վանաձորի Ս. Թևոսյանի անվան պետական պոլիտեխնիկական քոլեջ, Վանաձորի Մ.Թավրիզյանի անվան արվեստի պետական քոլեջ, Գեղարքունիքի տարածաշրջանային պետական քոլեջ, Հայաստանի ազգային ագրարային համալսարան հիմնադրամի Վանաձորի մասնաճյուղ, «Երևանի մենեջմենթի համալսարան» ՍՊԸ Գյումրու կրթահամալիրի հենակետային քոլեջ),*** որոնցից **2-**ում միաժամանակ **2** կրթական ծրագրով։

Ստուգումների արդյունքում կրթության բնագավառը կարգավորող օրենսդրության պահանջների խախտումներ են արձանագրվել բոլոր **6** ուսումնական հաստատություններում, որոնց վերաբերյալ կազմվել է **6** ակտ: Արձանագրվել է օրենսդրության պահանջների **143** խախտում: **143** խախտումներից **14-ը (10%)** արձանագրվել են սյունակաշարի կիրառման արդյունքում։ Խախտումներից **49-ի** **(34%)** վերացման նպատակով ԿՏՄ ղեկավարի կարգադրագրով **5** հաստատությունների տնօրենների տրվել են կատարման համար պարտադիր հանձնարարականներ:

Ստուգումների արդյունքում հայտնաբերված խախտումներն, ըստ բնույթների, ներկայացված են աղյուսակ 5-ում.

***Աղյուսակ 5***

|  |  |  |
| --- | --- | --- |
| ***N*** | ***Խախտման բնույթը*** | ***Հաստատության անվանումը*** |
| ***1․*** | ***Խորհրդի գործունեություն*** | ***Շիրակի տարածաշրջանային պետական քոլեջ, Վանաձորի Ս.Թևոսյանի անվան պետական պոլիտեխնիկական քոլեջ, Գեղարքունիքի տարածաշրջանային պետական քոլեջ, Հայաստանի ազգային ագրարային համալսարան հիմնադրամի Վանաձորի մասնաճյուղ*** |
| ***2․*** | ***Կադրերի նշանակման գործընթաց*** | ***Վանաձորի Մ.Թավրիզյանի անվան արվեստի պետական քոլեջ, Գեղարքունիքի տարածաշրջանային պետական քոլեջ, «Երևանի մենեջմենթի համալսարան» ՍՊԸ Գյումրու կրթահամալիրի հենակետային քոլեջ*** |
| ***3․*** | ***Մանկավարժական աշխատողի թափուր տեղի համար անցկացվող մրցույթի ընթացակարգ*** | ***Շիրակի տարածաշրջանային պետական քոլեջ, Վանաձորի Մ.Թավրիզյանի անվան արվեստի պետական քոլեջ, Վանաձորի Ս.Թևոսյանի անվան պետական պոլիտեխնիկական քոլեջ, Գեղարքունիքի տարածաշրջանային պետական քոլեջ*** |
| ***4․*** | ***Տնօրենի պաշտոնային պարտականություններ*** | ***Շիրակի տարածաշրջանային պետական քոլեջ, Վանաձորի Ս. Թևոսյանի անվան պետական պոլիտեխնիկական քոլեջ, Վանաձորի Մ.Թավրիզյանի անվան արվեստի պետական քոլեջ, Գեղարքունիքի տարածաշրջանային պետական քոլեջ, Հայաստանի ազգային ագրարային համալսարան հիմնադրամի Վանաձորի մասնաճյուղ, «Երևանի մենեջմենթի համալսարան» ՍՊԸ Գյումրու կրթահամալիրի հենակետային քոլեջ*** |
| ***5.*** | ***Դիմորդների ընդունելության գործընթաց*** | ***Շիրակի տարածաշրջանային պետական քոլեջ, «Երևանի մենեջմենթի համալսարան» ՍՊԸ Գյումրու կրթահամալիրի հենակետային քոլեջ, Վանաձորի Ս.Թևոսյանի անվան պետական պոլիտեխնիկական քոլեջ, Վանաձորի Մ.Թավրիզյանի անվան արվեստի պետական քոլեջ*** |
| ***6.*** | ***Պարտադիր կրթություն*** | ***Շիրակի տարածաշրջանային պետական քոլեջ, Վանաձորի Ս. Թևոսյանի անվան պետական պոլիտեխնիկական քոլեջ, Վանաձորի Մ.Թավրիզյանի անվան արվեստի պետական քոլեջ, Հայաստանի ազգային ագրարային համալսարան հիմնադրամի Վանաձորի մասնաճյուղ*** |
| ***7.*** | ***Պետական նմուշի ավարտական փաստաթղթերի պատվիրման, բաշխման, լրացման, հաշվառման և պահպանման գործընթաց*** | ***Վանաձորի Ս.Թևոսյանի անվան պետական պոլիտեխնիկական քոլեջ, Գեղարքունիքի տարածաշրջանային պետական քոլեջ*** |
| ***8․*** | ***Պետական ամփոփիչ ստուգման կազմակերպմանն ու անցկացմանը*** | ***Շիրակի տարածաշրջանային պետական քոլեջ, Վանաձորի Ս. Թևոսյանի անվան պետական պոլիտեխնիկական քոլեջ, Վանաձորի Մ.Թավրիզյանի անվան արվեստի պետական քոլեջ, Գեղարքունիքի տարածաշրջանային պետական քոլեջ*** |
| ***9․*** | ***Մանկավարժների վերապատրաստման գործընթաց*** | ***Վանաձորի Ս. Թևոսյանի անվան պետական պոլիտեխնիկական քոլեջ, Վանաձորի Մ.Թավրիզյանի անվան արվեստի պետական քոլեջ*** |
| ***10․*** | ***Չափորոշչային պահանջներ*** | ***Վանաձորի Ս.Թևոսյանի անվան պետական պոլիտեխնիկական քոլեջ, Վանաձորի Մ.Թավրիզյանի անվան արվեստի պետական քոլեջ, «Երևանի մենեջմենթի համալսարան» ՍՊԸ Գյումրու կրթահամալիրի հենակետային քոլեջ*** |
| ***11․*** | ***Ուսումնական պլանի անհամապատասխանություն*** | ***Գեղարքունիքի տարածաշրջանային պետական քոլեջ*** |
| ***12․*** | ***Կրթության կամակերպման գործընթաց*** | ***Վանաձորի Ս.Թևոսյանի անվան պետական պոլիտեխնիկական քոլեջ, «Երևանի մենեջմենթի համալսարան» ՍՊԸ Գյումրու կրթահամալիրի հենակետային քոլեջ*** |
| ***13․*** | ***Ուսանողական նպաստի տրամադրման գործընթաց*** | ***Վանաձորի Մ.Թավրիզյանի անվան արվեստի պետական քոլեջ*** |
| ***14․*** | ***Ուսանողների վերկանգնման գործընթաց*** | ***Վանաձորի Մ.Թավրիզյանի անվան արվեստի պետական քոլեջ*** |
| ***15․*** | ***Ուսանողների տեղափոխման գործընթաց*** | ***«Երևանի մենեջմենթի համալսարան» ՍՊԸ Գյումրու կրթահամալիրի հենակետային քոլեջ*** |
| ***16․*** | ***Հավաստագրման գործընթաց*** | ***«Երևանի մենեջմենթի համալսարան» ՍՊԸ Գյումրու կրթահամալիրի հենակետային քոլեջ*** |

Ըստ ստուգաթերթերի՝ ստուգումների արդյունքներն ունեն հետևյալ պատկերը (աղյուսակ 6)․

***Աղյուսակ 6***

|  |  |  |  |  |  |  |  |
| --- | --- | --- | --- | --- | --- | --- | --- |
| ***Հաստատության անվանում*** | ***Ստուգաթերթեր*** | | | | | | |
| [***N1***](https://www.arlis.am/DocumentView.aspx?docid=199994) | [***N2***](https://www.arlis.am/DocumentView.aspx?docid=199994) | [***N3***](https://www.arlis.am/DocumentView.aspx?docid=199994) | [***N4***](https://www.arlis.am/DocumentView.aspx?docid=199994) | [***N5***](https://www.arlis.am/DocumentView.aspx?docid=199994) | [***N6***](https://www.arlis.am/DocumentView.aspx?docid=199994) | ***Ընդհանուր ռիսկային միավոր*** |
| ***Միջինացված ռիսկային միավորներ*** | ***12*** | ***3.4*** | ***1.4*** | ***0.3*** | ***7*** | ***0.39*** | ***24.49*** |
| ***Տոկոսային միավոր` ստուգաթերթի կշռային միավորի նկատմամբ*** | ***28%*** | ***11%*** | ***7%*** | ***1.4%*** | ***24%*** | ***4.7%*** | ***16%*** |

Համաձայն աղյուսակ 6-ի տվյալների՝ կարող ենք նշել.

* ամենամեծ միջինացված ռիսկային միավորը, ինչպես նաև ստուգաթերթի կշռային միավորի նկատմամբ ամենամեծ տոկոսային միավորը ձևավորվել է *արհեստագործական և միջին մասնագիտական ուսումնական հաստատության տնօրենին և կրթության կազմակերպմանը ներկայացվող՝ օրենսդրությամբ սահմանված պահանջների կատարմանն ուղղված* ստուգումների արդյունքում *(ըստ* ***N1*** ստուգաթերթի խախտումներ են արձանագրվել բոլոր քոլեջներում*):*
* ըստ ռիսկայնության երկրորդ տեղում՝ *մանկավարժական աշխատողի թափուր տեղի համար անցկացվող մրցույթի կազմակերպման և անցկացման, դասախոսների և արտադրական ուսուցման վարպետների վերապատրաստման կարգերի պահանջների կատարման նկատմամբ* իրականացված ստուգումների *(ըստ* ***N5*** ստուգաթերթի խախտումներ են արձանագրվել բոլոր քոլեջներում*)* արդյունքներն են, իսկ երրորդ տեղում՝ *արհեստագործական և միջին մասնագիտական ուսումնական հաստատության ընդունելության կարգերի պահանջների կատարման նկատմամբ* իրականացված ստուգումների արդյունքներն են *(ըստ* ***N2*** ստուգաթերթի):
* ամենացածր ռիսկային միավորը ձևավորվել է հաստատությունում *արհեստագործական և (կամ) միջին մասնագիտական կրթական ծրագրեր իրականացնող պետական ուսումնական հաստատություններում սովորողների ակադեմիական արձակուրդում գտնվելու, տեղափոխման և վերականգնման կարգերի պահանջների կատարման* նկատմամբ իրականացված ստուգումների արդյունքում *(*ստուգաթերթ ***N4****)*։

Ստուգումների արդյունքում արձանագրված խախտումները հիմնականում վերաբերել են՝

* տնօրենի պաշտոնային պարտականությունների կատարմանը՝ **29 (20%)** խախտում **6** **(100%)** հաստատություններում,
* սովորողների ընդունելությանը և պետական ամփոփիչ քննությունների կազմակերպմանն ու անցկացմանը՝ **16-ական (11%)** խախտում՝ համապատասխանաբար՝ **4** **(67%)** և **2** **(33%)** հաստատություններում,
* մանկավարժական աշխատողի թափուր տեղի համար անցկացվող մրցույթի ընթացակարգին` **15 (10%)** խախտում **4 (67%)** հաստատություններում,
* պարտադիր կրթությանը՝ **13 (9%)** խախտում **4** **(67%)** հաստատություններում,
* կրթութական գործընթացի կազմակերպմանը և մանկավարժական աշխատողների վերապատրաստմանը՝ **9-ական (6%)** խախտում՝ համապատասխանաբար՝ **2-ական** **(33%)** հաստատություններում,
* խորհրդի գործունեությանը՝ **8 (6%)** խախտում **4 (67%)** հաստատություններում,
* համապատասխան որակավորմամբ մանկավարժական աշխատողների նշանակումներին՝ **7 (5%)** խախտում **3 (50%)** հաստատություններում,
* չափորոշչային պահանջների կատարմանը՝ **6 (4%)** խախտում **3 (50%)** հաստատություններում,
* ուսանողների տեղափոխման գործընթացին՝ **4 (3%)** խախտում **1 (17%)** հաստատությունում,
* ուսանողական խորհրդի ձևավորմանն ու գործունեությանը՝ **2 (1%)** **2** **(33%)** հաստատություններում
* տնօրենի հավաստագրմանը, ուսումնական պլանին և ուանողի վերականգնմանը՝ **1-ական** **(1%)** խախտում **1-ական** **(17%)** հաստատություններում:

Խախտումները վերացնելու նպատակով տեսչական մարմնի ղեկավարի համապատասխան կարգադրագրերով **5 (83%)** ուսումնական հաստատություններին տրվել են **49 (34%)** հանձնարարականներ, որոնք վերաբերել են խորհրդի գործունեությանը, տնօրենի պաշտոնային պարտականություններին, համապատասխան որակավորմամբմանակավարժական աշխատողների նշանակմանը և մանկավարժական աշխատողների վերապատրաստմանը, չափորոշչային անհամապատասխանություններին, ուումնական պլաններին, կրթական գործընթացին։ Արձանագրված խախտումներից **94-ը (66%)** վերացման ենթակա չեն:

## 3.6. ԿՏՄ կողմից ստուգումների տարեկան ծրագրով իրականացված ստուգումների արդյունքում ԿՏՄ ղեկավարի կարգադրագրերով տրված հանձնարարականների և հաստատություններից 2025 թվականի II եռամսյակում ստացված կատարողականների համադրման արդյունքներ

**2025 թվականի II եռամսյակը,** որպես հանձնարարականների կատարողականների ներկայացման ժամկետ սահմանվել է18 դպրոցների և 6 մանկապարտեզների տրված հանձնարարականների համար:

Հանձնարարականների կատարման վերաբերյալ գրություններ չեն ներկայացվել 7 **(39%)** դպրոցներից *(****Աբովյանի հ. 2 հ/դ, Արտաշատ քաղաքի Հ. Թումանյանի հ. 2 հ/դ, Ավշարի մ/դ, Գեղանիստի մ/դ, Դալարի մ/դ, Երևանի թիվ 132 հ/դ, Ծաղկալանջի մ/դ****)* և 2 **(33%)** մանկապարտեզներից (***Վարդենիկի Ռ․ Հովհաննիսյանի անվան № 1 հիմնական դպրոցի նախակրթարան, «ՎԱՄՀԵՐ» ՍՊԸ-ի «Տաթևիկ» մանկապարտեզ***)։

**Ըստ դպրոցներից ստացված կատարողականների՝** տրված **103** հանձնարարականներից կատարվել են **46-ը (45%)**, չեն կատարվել **13-ը (13%)**, կատարվել են մասամբ՝ **44-ը (42%)**: Ըստ բնույթների՝ առաջին տեղում են մանկավարժական աշխատողների պաշտոնային պարտականությունների կատարմանը վերաբերող հանձնարարականները՝ 31 (30%), երկրորդ տեղում են տնօրենի պաշտոնային պարտականություններին՝ 20 (19%), իսկ երրորդ տեղում՝ տնօրենի տեղակալի պաշտոնային պարտականություններին վերաբերող՝ 14 (14%)` հանձնարարականները:

Կատարված հանձնարարականների թվում՝ ըստ մեծության առաջին երեք տեղերում են տնօրենի տեղակալի պաշտոնային պարտականություններին՝ 11 (24%), տնօրենի պաշտոնային պարտականություններին՝ 10 (22%), մանկավարժական խորհրդի ձևավորմանն ու գործունեությանը՝ 9 (20%)` վերաբերող հանձնարարականները:

Սովորողների ընդունելության, տեղափոխման, ազատմանը, ծնողական խորհրդի ձևավորմանը և գործունեությանը, ինչպես նաև դպրոցի ներքին գնահատմանը վերաբերող մեկական հանձնարարականները կատարվել են:

Չկատարված հանձնարարականների մեջ մեծ տոկոս են կազմում մանկավարժական աշխատողների պաշտոնային պարտականություններին վերաբերող հանձնարարականները` 5 (38%): Մասամբ կատարված հանձնարարականների գերակշիռ մասը կրկին վերաբերում է մանկավարժական աշխատողների պաշտոնային պարտականություններին՝ 57% (25):

4 մանկապարտեզներին տրված 11 հանձնարարականներից կատարվել են 5**-ը (45%)**, չեն կատարվել 4**-ը (36%)**, կատարվել են մասամբ՝ 2**-ը (18%)**: Կատարված հանձնարարականները վերաբերում են մանկավարժական աշխատողների նշանակումներին (3` 60%), ներքին կարգապահական կանոնների առկայությանը, սաների շարժի մատյանի առկայությանն ու վարմանը: Չկատարված հանձնարարականները վերաբերում են մանկապարտեզում ֆիզիկական միջավայրին (3` 75%) և պարուսույցի հաստիքի սահմանված կարգով համալրմանը:

Կատարողականների համադրման արդյունքում իրականացվել է դպրոցների ռիսկերի վերագնահատում` համաձայն ՀՀ կառավարության 2019 թվականի օգոստոսի 22-ի «Հայաստանի Հանրապետության կրթության տեսչական մարմնի` ռիսկի վրա հիմնված ստուգումների մեթոդաբանությունը և ռիսկայնությունը որոշող չափա­նիշների ընդհանուր նկարագիրը հաստատելու մասին» N 1153-Ն որոշման 40-44-րդ կետերի պահանջների:

## 3.7.Վարչական վարույթների քանակը, դրանց հարուցելու հիմքերը

ԿՏՄ-ում ստացված դիմումների հիման վրա 2025 թվականի II եռամսյակում հարուցվել է 13 վարչական վարույթ (1 համայքապետարան, 2 մանկապարտեզ, 10 դպրոց)։ Վարույթների արդյունքում կրթության բնագավառը կարգավորող օրենսդրության պահանջների խախտումներ հայտնաբերվել են 11 ուսումնական հաստատություններում և 1 համայնքապետարանում, որոնց վերաբերյալ կազմվել է 11 վարչական ակտ՝ կարգադրություն (1 համայնքապետարան, 1 մանկապարտեզ, 9 դպրոց):

Ուսումնական հաստատությունների տնօրեններին և համապատասխան լիազորված մարմինների ղեկավարներին, ինչպես նաև համայնքի ղեկավարին տրամադրվել է վարույթի արդյունքը՝ կարգադրությունը (լիազորված մարմնի ղեկավարին՝ պատճենը)։

Իրականացված վարույթների արդյունքում արձանագրվել են 99 խախտումներ, որոնք վերացնելու նպատակով ԿՏՄ ղեկավարի համապատասխան կարգադրություններով տրվել են 69 հանձնարարականներ։

Վարչական վարույթներից 1-ը (7.7%) կարճվել է, 1-ը՝ ընթացքի մեջ է։

## 3.8. Տնտեսավարող սուբյեկտների կողմից առավել հաճախ կրկնվող օրենսդրության պահանջների խախտումները, ինչպես նաև դրանց պատճառները, տարածվածությունը

***Նախադպրոցական կրթության ոլորտում*** իրականացված ստուգումների արդյուքնում առավել հաճախ կրկնվող 3 խախտումների (նաև ըստ տարածվածության՝ մանկապարտեզների թվի) քանակական պատկերն այսպիսին է՝

* *նախակրթարանում զարգացնող (ֆիզիկական) միջավայրի անհամապատասխանություն Նախադպրոցական կրթության պետական կրթական չափորոշչին՝ 15 (50%) խախտում 4 (67%) նախակրթարանում,*
* *մանկավարժական աշխատողների մրցույթի ընթացակարգ՝ 6-ը (20%) խախտում 3 (50%) նախակրթարանում,*
* *համակազմի ձևավորում՝ 4-ը (13%) խախտում խախտում 3 (50%) նախակրթարանում:*

***Հանրակրթության ոլորտում*** իրականացված ստուգումների արդյուքնում առավել հաճախ կրկնվող 3 խախտումների (նաև ըստ տարածվածության՝ դպրոցների թվի) քանակական պատկերն այսպիսին է՝

* *պաշտոնային պարտականությունների կատարում՝ 158 (38%)**խախտում 13 (100%)**դպրոցում,*
* *խորհրդակցական մարմինների ձևավորում և գործունեություն՝**80 (20%) խախտում 9**(69%) դպրոցում,*
* *սովորողների ընդունելություն, տեղափոխում, ազատում՝ 78 (19%) խախտում 6 (46%) դպրոցում:*

***Նախնական մասնագիտական (արհեստագործական) և միջին մասնագիտական կրթության ոլորտներում*** իրականացված ստուգումների արդյունքում առավել հաճախ կրկնվող 3 խախտումները (նաև ըստ տարածվածության՝ հաստատությունների թվի) վերաբերում են՝

* *տնօրենի պաշտոնային պարտականությունների կատարմանը՝* ***29 (20%)*** *խախտում* ***6******(100%)*** *հաստատություններում,*
* *սովորողների ընդունելությանը և պետական ամփոփիչ քննությունների կազմակերպմանն ու անցկացմանը՝* ***16-ական (11%)*** *խախտում՝ համապատասխանաբար՝* ***4******(67%)*** *և* ***2******(33%)*** *հաստատություններում,*
* *մանկավարժական աշխատողի թափուր տեղի համար անցկացվող մրցույթի ընթացակարգին`* ***15 (10%)*** *խախտում* ***4 (67%)*** *հաստատություններում:*

Նախակրթարաններում զարգացնող միջավայրին վերաբերող խախտումները ֆինանսական միջոցների բացակայության պատճառով են, իսկ վերահսկողության ոլորտներում արձանագրված մյուս խախտումները՝ օրենսդրության պահանջների ոչ բավարար իմացության կամ ոչ պատշաճ կիրարկման հետևանք:

***3.9. Տնտեսավարող սուբյեկտների և դրանց ծառայողների նկատմամբ կիրառված պատասխանատվության միջոցներ***

2025 թվականի II եռամսյակում ԿՏՄ կողմից իրականացված վերահսկողական գործառույթների արդյունքում լիազոր մարմնի կողմից ուսումնական հաստատությունների տնօրենների նկատմամբ կարգապահական տույժեր չեն կիրառվել:

|  |
| --- |
| *Այլ գործառույթներ* |

***4.1. Սովորողների մնացորդային գիտելիքների ստուգում Հայոց լեզու և «Մաթեմատիկա» առարկաներից***

2025 թվականի I կիսամյակում ստուգված 12 դպրոցների VI, IX, XI դասարանների սովորողների նախորդ տարվա մնացորդային գիտելիքների մակարդակը որոշելու նպատակով ԿՏՄ կողմից տրվել են գրավոր աշխատանքներ «Հայոց լեզու» (Մայրենի) և «Մաթեմատիկա» («Հանրահաշիվ», «Երկրաչափություն») առարկաներից:

*«Մաթեմատիկա» առարկայի առաջադրանքները կազմվել են նախորդ տարվա անցած նյութին համապատասխան, իսկ «Հայոց լեզու» առարկայից տրված թելադրության տեքստերը վերցվել են նախորդ դասարանում յուրացրած նյութերից:*

Գրավոր աշխատանքների արդյունքներն այսպիսին են.

**Հայոց լեզու առարկայից** տրված թելադրությանը մասնակցած **2213** սովորողներից (գծապատկեր 2) Գերազանց են գնահատվել 120-ը (5․4%), Լավ՝ 521-ը (23.6%), Բավարար՝ 591-ը (26.7%), Անբավարար՝ 981-ը (44.3%):

Գրավոր աշխատանքների արդյունքներն այսպիսին են.

**Հայոց լեզու առարկայից** տրված թելադրությանը մասնակցած **1082** սովորողներից (գծապատկեր 2) **Գերազանց են գնահատվել 76-ը (7%), Լավ՝ 235-ը (22%), Բավարար՝ 394-ը (36%), Անբավարար՝ 377-ը (35%):**

***Գծապատկեր 2***

**«Մաթեմատիկա» առարկայի** գրավոր աշխատանքին մասնակցած 1036սովորողներից (գծապատկեր 3) **Գերազանց են գնահատվել 96-ը (9%), Լավ՝ 153-ը (15%), Բավարար՝ 412-ը (40%), Անբավարար՝ 375-ը (36%):**

***Գծապատկեր 3***

Գրավոր աշխատանքների միջին գնահատականը բարձր է Հայոց լեզու առարկայի թելադրության դեպքում (գծապատկեր 4):

***Գծապատկեր 4***

Ինչպես ներկայացված է գծապատկեր 4-ում՝ Հայոց լեզու առարկայի թելադրության ամենացածր արդյունքը գրանցվել է 11-րդ դասարանում, իսկ ամենաբարձրը՝ 6-րդ դասարանում: «Մաթեմատիկա» առարկայի գրավոր աշխատանքների ամենացածր արդյունքը գրանցվել է 9-րդ դասարանում, իսկ ամենաբարձրը՝ 11-րդ դասարանում: Ըստ գծապատկեր 3-ի տվյալների՝ Հայոց լեզու առարկայի թելադրության միջին գնահատականները հիմնականում բարձր են «Մաթեմատիկա» առարկայի գրավոր աշխատանքների համապատասխան գնահատականներից:

Միջին գնահատականը հայոց լեզվի թելադրությունից կազմել է 4․8, իսկ մաթեմատիկայի գրավոր աշխատանքից՝ 4.7 միավոր:

Գրավոր աշխատանքների արդյունքներն, ըստ առարկաների և դասարանների (տոկոսային համամասնությամբ), ներկայացված են 5-րդ և 6-րդ գծապատկերներում:

***Գծապատկեր 5***

***Գծապատկեր 6***

Ըստ գծապատկեր 5-ի տվյալների` կարող ենք նշել, որ Հայոց լեզու առարկայի թելադրությունից «Գերազանց» գնահատականների տոկոսային թիվն (11.6%) ամենաբարձրն է 6-րդ, իսկ ամենացածրն է 11-րդ դասարանում (3.8%): Անբավարար գնահատականների ամենաբարձր տոկոսային թիվը (43.4%) գրանցվել է՝ 11-րդ, իսկ ամենացածրը՝ 9-րդ դասարանում (27.8%):

Ըստ գծապատկեր 6-ի տվյալների` Մաթեմատիկա առարկայի «Գերազանց» գնահատականների ամենաբարձր տոկոսային թիվը գրանցվել է 11-րդ դասարանում (12%), ամենացածրը՝ 9-րդ դասարանում (5.9%): Անբավարար գնահատականների ամենաբարձր տոկոսային թիվը (44.7%) գրանցվել է 9-րդ դասարանում, իսկ ամենացածրը՝ 28.4%` 11-րդ դասարանում:

Հարկ է նշել, որ Գերազանց և Լավ գնահատականների տոկոսային թվերը ավելի բարձր են հայոց լեզվի դեպքում, հետևաբար՝ Բավարար և Անբավարար գնահատականների տոկոսային թվերը բարձր են մաթեմատիկայի դեպքում։

Համեմատելով ԿՏՄ կողմից տրված գրավոր աշխատանքի արդյունքները այդ սովորողների նույն առարկաների նախորդ տարվա տարեկան գնահատականների հետ (գնահատականները վերաբերում են նույն սովորողների նախորդ ուստարում յուրացրած գիտելիքներին)՝ ստացել ենք հետևյալ պատկերները (գծապատկերներ 7, 8).

***Գծապատկեր 7***

***Գծապատկեր 8***

Գրանցված արդյունքները անհամեմատ ցածր են ԿՏՄ կողմից տրված գրավոր աշխատանքների դեպքում:

* 1. ***«Աջակցություն ուսուցման կազմակերպմանը» ծրագիր***

2025 թվականի II եռամսյակում ստուգված 4 դպրոցներում իրականացվել է «Աջակցություն ուսուցման կազմակերպման» ծրագիրը: Ծրագրի շրջանակում իրականացվել են դասալսումներ հայոց լեզվի և գրականության, մաթեմատիկայի ուսուցիչների մոտ, իսկ սովորողներին տրվել են գրավոր աշխատանքներ: Յուրաքանչյուր ուսուցչի մոտ իրականացվել է առնվազն 5 դասալսում: Գործընթացի արդյունքները ամփոփման փուլում են, կներկայացվեն ԿՏՄ 2025 թվականի III եռամսյակի գործունեության վերաբերյալ հաշվետվությունում:

## 4.3. Ներառական կրթական միջավայրի գնահատում

2025 թվականի I կիսամյակում ստուգված 18 դպրոցներում իրականացված ստուգումների շրջանակում իրականացվել է հանրակրթական ուսումնական հաստատության ներառական կրթական միջավայրի գնահատում: Դպրոցներում ներառական կրթական միջավայրի գնահատման գործընթացն իրականացվել է համաձայն ներառական կրթական միջավայրի գնահատման հավելվածի, որը բաղկացած է Ուսումնական միջավայր և «Ֆիզիկական միջավայր» ձևաթղթերից:

Այս ձևաթղթերի միջոցով իրականացվել է տվյալների հավաքագրում, որոնք վերաբերում են ներառականության ապահովման պայմաններին՝ ուսումնական միջավայրի կազմակերպումից մինչև ֆիզիկական մատչելիություն։ Տվյալների վերլուծությունն արձանագրել է մի շարք գործոններ, որոնք կարող են խոչընդոտել աշակերտների, մասնավորապես՝ կրթության առանձնահատուկ պայմանների կարիք ունեցող (ԿԱՊԿՈւ) սովորողների արդյունավետ ներգրավվածությունն ու համարժեք մասնակցությունը կրթական գործընթացին։ Դրանք առնչվում են ինչպես ուսումնական միջավայրի հարմարեցվածության բացակայությանը, այնպես էլ ֆիզիկական պայմանների ոչ բավարար մակարդակին։

Գնահատված դպրոցների 235 ԿԱՊԿՈւ սովորողներից 13-ն ունեն միայն ձայնի, լսողության կամ տեսողության, 222-ը՝ ինտելեկտուալ խնդիրներ: Ինտելեկտուալ խնդիրներ ունեցող սովորողներից 31-ն ունեն և՛ ինտելեկտուալ, և՛ հենաշարժական, 80-ը՝ և՛ ինտելեկտուալ, և՛ ձայնի, լսողության կամ տեսողության խնդիրներ:

Գնահատման արդյունքների վերլուծությունը ցույց է տալիս, որ գնահատված դպրոցներում ԿԱՊԿՈւ սովորողների ուսումնական գործընթացի կազմակերպումը որոշ չափով ապահովված է, սակայն **«Լավ»՝** 60% և **«Բավարար»՝** 11% գնահատված դպրոցներում առկա են խնդիրներ մատչելի միջավայրի ստեղծման և անհրաժեշտ ռեսուրսների առկայության հարցերում։ Մասնավորապես.

* առկա չեն կամ մասնակիորեն են առկա թեքահարթակներ (հիմնականում՝ մուտքի մոտ), սակայն հիմնականում չի ապահովվում ներսում տեղաշարժի մատչելիությունը 5 դպրոցներում։
* ռեսուրս սենյակներ առկա չեն կամ ոչ նպատակային են օգտագործվում 8 դպրոցներում (4-ում՝ առկա չեն):
* բացակայում են ԿԱՊԿՈւ սովորողների համար նախատեսված անհատական տեխնիկական միջոցներ, սարքավորումներ կամ նյութեր 2 դպրոցներում։
* չկա նշանային համակարգ կամ մակնշումներ (դասարաններում, լաբորատորիաներում, դահլիճներում)` 3 դպրոցներում:

Գնահատման արդյունքների վերլուծությունը տրամադրվել է լիազոր մարմինների ղեկավարներին: Առաջարկվել է միջոցներ ձեռնարկել զարգացման ենթակա գործառույթները (բնութագրիչները) բարելավելու ուղղությամբ: Մասնավորապես.

- ԿԱՊԿՈՒ սովորողների համար միջավայրի հարմարեցում՝ թեքահարթակների, վերելակների, հատուկ կահավորված սենյակների ստեղծում,

- Տեսողության և լսողության խնդիրներ ունեցող սովորողների համար օժանդակ տեխնոլոգիաների ձեռքբերում,

- Ռեսուրս սենյակների, լաբորատորիաների և ճաշարանների ապահովում անհրաժեշտ նյութերով և սարքավորումներով,

- Անհատական տեխնիկական միջոցների ապահովում։

## 4.4. Հարցումներ ուսանողների և գործընկեր կազմակերպությունների հետ

2 արհեստագործական և 4 միջին մասնագիտական ուսումնական հաստատություններում իրականացված ստուգումների շրջանակում իրականացվել են հարցումներ (ըստ նախապես ընտրված մասնագիտության) ուսանողների և գործընկեր կազմակերպության հետ՝ ըստ «Ուսանողի հարցաթերթ», Գործընկեր կազմակերպություններ (Գործատու) ձևաթղթերի:

**«Ուսանողի հարցաթերթ»** ձևաթուղթը ներառում է ***մասնագիտության*** ուսանողներին ուղղված հարցադրումներ, որոնց պատասխանների օգնությամբ գնահատվել է ուսումնական հաստատության (ներառյալ՝ տվյալ մասնագիտության) կրթական գործընթացի կազմակերպման արդյունավետությունը: Հարցադրումների համար նախատեսվել է պատասխանների **չորս** տարբերակ՝ Այո, Մասամբ, Ոչ, Դժվարանում եմ պատասխանել: Հարցաթերթն անանուն է:

**«Գործընկեր կազմակերպության հարցաթերթ»** ձևաթուղթը ներառում է գործընկեր կազմակերպություններին ուղղված հարցադրումներ ուսումնական հաստատության ուսանողների կրթության որակի բարելավմանն ուղղված միջոցառումների, վերջինիս հետ համագործակցության արդյունավետության բարելավման ուղղությամբ առաջարկների վերաբերյալ:

Հարցումների արդյունքների վերլուծությամբ վեր հանված խնդիրները, որոնք կարող են ազդել քոլեջում մրցունակ մասնագետների պատրաստման որակի վրա, հիմնականում վերաբերում են ուսանողների գործնական կարողությունների ու հմտությունների կատարելագործմանը, կրթական ծրագրերում գործնական ժամերի ավելացմանը, պրակտիկաների արդյունավետության բարձրացմանը, ռեսուրսների համալրմանը, իրազեկվածության բարձրացմանը և այլն:

Իրականացված հարցումների արդյունքների վերլուծությունները՝ զարգացման ենթակա գործառույթների բարելավմանն ուղղված առաջարկներով, տրամադրվել են ԿԳՄՍ նախարարին և ուսումնական հաստատությունների տնօրեններին։

## 4.5. «Աջակցություն մասնագիտական ուսուցման կազմակերպմանը» ծրագիր

2025 թվականի II եռամսյակում ստուգված 2 քոլեջներում իրականացվել է «Աջակցություն մասնագիտական ուսուցման կազմակերպման» ծրագիրը: Ծրագրի շրջանակում իրականացվել են «Ձեռներեցություն» ուսումնական մոդուլի ուսումնական պարապմունքների լսումներ (դասալսումներ), դասավանդողի և սովորողի գործողությունների դիտարկում, գնահատում, դասավանդողի մանկավարժական-մեթոդական կարողությունների, մասնագիտական գիտելիքների, տեղեկատվական և հաղորդակցական տեխնոլոգիաների կիրառման զարգացմանն ուղղված մեթոդական աջակցության տրամադրում:

Դասալսումների հիման վրա դասալսողի կողմից կազմվել է ուսումնական մոդուլի դասավանդման բնութագիր, ներկայացվել է մասնագիտական կարծիք (ամփոփ եզրակացություն)՝ սովորողների ուսումնառության, դասավանդողների դասավանդման և կրթության կազմակերպման որակի վերաբերյալ:

Գործընթացի արդյունքները ամփոփման փուլում են, կներկայացվեն ԿՏՄ 2025 թվականի III եռամսյակի գործունեության վերաբերյալ հաշվետվությունում:

## 4.6. Ուղեցույցների մշակման, փորձարկման աշխատանքներ

ԿՏՄ-ն 2025 թվականի I կիսամյակի առաջնահերթ անելիքների շրջանակում նախատեսել էր

* իրականացնել խորհրդատվություններ ծնողական խորհուրդների ներկայացուցիչների հետ (յուրաքանչյուր ամիս առնվազն 2 հանդիպում),
* դպրոցների խորհրդակցական մարմինների նիստերի կազմակերպման և անցկացման արդյունավետության բարձրացման նպատակով ստեղծել խորհրդակցական մարմիններին աջակցող գործիքներ (ուղեցույցներ) և փորձարկել,
* իրազեկման արդյունավետության բարձրացման նպատակով մշակել «Մեթոդական միավորումների աշխատանքը և կրթական գործընթացի արդյունավետության բարձրացումը» թեմայովմոդուլը և փորձարկել,
* վերահսկողական գործառույթների իրականացման ընթացքում ԿՏՄ աշխատակիցների բարեվարքության ամրապնդման նպատակով ստեղծել ուսումնական հաստատությունում տեսչական մարմնի աշխատակիցների բարեվարքության սկզբունքների ուղեցույց և փորձարկել:

**Ծնողական խորհուրդների համար կազմակերպվող խորհրդատվություններն իրականացվում են հետևյալ նպատակներով՝**

* ծնողական խորհուրդների լիազորությունների և դրանց արդյունավետ իրականացման ընթացակարգերի օրինակների ներկայացում,
* ծնողական խորհուրդների կազմավորման և գործունեության ընթացակարգային առանձնահատկությունների (փակ, գաղտնի ընտրություններ, քվեարկություն և արդյունքների ամփոփում, որոշումների կայացում և այլն) բարելավման հնարավորությունների քննարկում,
* ծնողական խորհուրդների անդամների դիրքորոշումների վերլուծություն և ճշգրտում՝ մասնակիցների հետ համատեղ,
* ծնողներին անհրաժեշտ տեղեկատվության տրամադրում։

**Խորհրդատվությունների ընթացքում ապահովվում է՝**

* մասնակիցների ակտիվ ներգրավվածություն,
* տեղեկատվական նյութերի տրամադրում (օրինակ՝ ՀՀ կառավարության 2002 թվականի հուլիսի 25-ի N1392-Ն որոշմամբ սահմանված ծնողական խորհուրդների լիազորությունների շրջանակը ներկայացնող նյութեր),
* խորհրդատվության ավարտին մասնակիցների գիտելիքների և դիրքորոշումների փոփոխության գնահատում՝ թեստավորման կամ այլ համապատասխան գործիքակազմի միջոցով։

   Աշխատանքային խմբերի կողմից ստեղծվել են դպրոցի մանկավարժական խորհրդի, մեթոդական միավորումների նիստերի կազմակերպման և անցկացման ուղեցույցներ, մշակվել է «Մեթոդական միավորումների աշխատանքը և կրթական գործընթացի արդյունավետության բարձրացումը» ձեռնարկը, ինչպես նաև, «Ուսումնական հաստատությունում Հայաստանի Հանրապետության կրթության տեսչական մարմնի ծառայողների՝ բարեվարքության սկզբունքներին համապատասխան գործելու ուղեցույց»-ը:

Խորհրդակցական մարմինների նիստերի կազմակերպման և անցկացման ուղեցույցների ստեղծմամբ նպատակ չի հետապնդվել մանկավարժական խորհրդի, մեթոդական միավորումների աշխատանքների համար սահմանելու կարծրացած և այլընտրանք չենթադրող ընթացակարգեր. միևնույն ժամանակ, ուղեցույցների բովանդակությունը ներառում է ժողովների, հանդիպումների, մասնագիտական քննարկումների կազմակերպման լավագույն փորձի և տեսության դրույթներ, որոնք ունեն պոտենցիալ բարձրացնելու վերոնշյալ խորհրդակցական մարմինների աշխատանքի արդյունավետությունը:

Մեթոդական միավորումների աշխատանքի վերաբերյալ ձեռնարկը նպատակ ունի ներկայացնելու մեթոդական միավորումների կազմակերպման ձևերը, գործառույթները, պատասխանատվությունների շրջանակը և զարգացման հնարավորությունները՝ հստակեցնելով դրանց դերը դպրոցում՝ որպես մասնագիտական համագործակցության առանցք։ Այն մշակվել է դպրոցական մեթոդական միավորումների աշխատանքները նպատակային և հետևողական կերպով իրականացնելուն աջակցելու նպատակով:

Ձեռնարկն անհրաժեշտ է՝

* դպրոցի տնօրինությանը, մեթոդական միավորումների պատասխանատուներին ուսուցիչների մասնագիտական ներուժը արդյունավետ համակարգելու,
* ուսուցչի շարունակական կրթության և փորձի փոխանակման դպրոցական մեխանիզմ ձևավորելու,
* ուսուցիչների մասնագիտական զարգացմանն ուղղված աշխատանքների նպատակային պլանավորմանը նպաստելու,
* գործնական հուշումներ, ձևանմուշներ և գնահատման գործիքներ տրամադրելու,
* որպես գործիք՝ դպրոցի ներսում գործընկերային և մասնագիտական մշակույթ ձևավորելու համար:

Այս փաստաթուղթը միտված է ոչ միայն մեթոդական միավորման գործառույթների պարզաբանմանը, այլև գործնական մոդելների, պլանավորման և արձանագրման մշակույթ ձևավորելուն՝ նպաստելով դպրոցում կրթության կառավարման որակի բարելավմանը։

ԿՏՄ աշխատակիցների բարեվարքության սկզբունքների ուղեցույցով ներկայացվում են ծառայողի բարեվարքության հիմնական սկզբունքները, դրանց համապատասխան գործելու անհրաժեշտությունը, աշխատանքային էթիկայի նորմերը, ինչպես նաև առաջարկվում են գործնական օրինակներ, որոնք կօգնեն ծառայողներին կայացնել ճիշտ որոշումներ բարդ և հակասական իրավիճակներում՝ գործելով մասնագիտական չափանիշներին և բարոյական արժեքներին համապատասխան։

Ուղեցույցները և ձեռնարկը փորձարկվել են 9 դպրոցներում, և դրանց արդյունքների հիման վրա այժմ գտնվում են լրամշակման փուլում:

|  |
| --- |
| ***5. Օրենսդրության մեջ լրացումներ և փոփոխություններ կատարելու մասին առաջարկություններ*** |

Այլ պետական մարմինների առաջարկներով ԿՏՄ կողմից լրամշակման առաջարկություններ և նկատառումներ են ներկայացվել մի շարք նորմատիվ իրավական ակտերի նախագծերի վերաբերյալ:

Մասնավորապես`

***ՀՀ վարչապետի աշխատակազմ***

* ««Վարչարարության հիմունքների և վարչական վարույթի մասին» օրենքում լրացում կատարելու մասին» օրենքի,
* «Հայաստանի Հանրապետության քրեական օրենսգրքում լրացում կատարելու մասին», «Չափումների միասնականության ապահովման մասին» օրենքում փոփոխություն և լրացում կատարելու մասին», «Հրդեհային անվտանգության մասին» օրենքում փոփոխություն և լրացում կատարելու մասին», «Սննդամթերքի անվտանգության պետական վերահսկողության մասին» օրենքում լրացում կատարելու մասին» և «Տեխնիկական անվտանգության ապահովման պետական կարգավորման մասին» օրենքում լրացում կատարելու մասին» օրենքների,
* «Հայաստանի Հանրապետության վարչական դատավարության օրենսգրքում փոփոխություններ և լրացում կատարելու մասին» և ««Վարչարարության հիմունքների և վարչական վարույթի մասին» օրենքում լրացում կատարելու մասին» օրենքների,
* «Ինտերնետով հրապարակային և անհատական ծանուցման մասին» օրենքում փոփոխություններ կատարելու մասին» և հարակից օրենքներում լրացումներ և փոփոխություններ կատարելու մասին օրենքների,
* ՀՀ Վարչապետի ««Կրթության բնագավառի տեսչական վերահսկողության մասին» 2025 թվականի մայիսի 12-ի ՀՕ-107-Ն օրենքի, «Կրթության մասին» օրենքում լրացումներ կատարելու մասին» 2025 թվականի մայիսի 12-ի ՀՕ-108-Ն օրենքի և «Բարձրագույն և հետբուհական մասնագիտական կրթության մասին» օրենքում լրացումներ կատարելու մասին» 2025 թվականի մայիսի 12-ի ՀՕ-109-Ն օրենքի կիրարկումն ապահովող միջոցառումների ցանկը հաստատելու մասին» որոշման,
* ՀՀ վարչապետի «Հայաստանի Հանրապետության վարչապետի 2018 թվականի հուլիսի 17-ի N 973-Լ որոշման մեջ լրացումներ և փոփոխություններ կատարելու մասին» որոշման,
* ՀՀ կառավարության «Բարձրագույն ուսումնական հաստատությունը բարձր առաջադիմությամբ ավարտած և աշխատանքային ստաժ չունեցող քաղաքացիներին պետական մարմիններում աշխատանքով ապահովելու ծրագիրը հաստատելու մասին» որոշման,
* ՀՀ կառավարության «Հայաստանի Հանրապետության կառավարության 2018 թվականի հուլիսի 19-ի N 814-Ն որոշման մեջ փոփոխություն կատարելու մասին» որոշման,
* ՀՀ կառավարության «Հայաստանի Հանրապետության կառավարության 2018 թվականի նոյեմբերի 15-ի N 1303-Ն որոշման մեջ լրացում և փոփոխություններ կատարելու մասին» որոշման,
* ՀՀ փոխվարչապետի «Հայաստանի Հանրապետության առաջին փոխվարչապետի 2018 թվականի դեկտեմբերի 12-ի N 439-Ն որոշման մեջ փոփոխություններ կատարելու մասին» որոշման,
* ՀՀ փոխվարչապետի «Հայաստանի Հանրապետության առաջին փոխվարչապետի 2018 թվականի նոյեմբերի 15-ի N 335-Ն որոշման մեջ փոփոխություն կատարելու մասին» որոշման,
* ՀՀ փոխվարչապետի «Հայաստանի Հանրապետության առաջին փոխվարչապետի 2019 թվականի հունվարի 9-ի N 2-Ն որոշման մեջ փոփոխություններ և լրացումներ կատարելու մասին» որոշման,
* ՀՀ փոխվարչապետի «Հայաստանի Հանրապետության փոխվարչապետի 2019 թվականի մարտի 29-ի N 170-ն որոշման մեջ փոփոխություն կատարելու մասին» որոշման,
* ՀՀ փոխվարչապետի «Հայաստանի Հանրապետության առաջին փոխվարչապետի 2018 թվականի նոյեմբերի 5-ի N 270-Ն որոշման մեջ փոփոխություններ և լրացում կատարելու մասին» որոշման,
* «2026 թվականի վիճակագրական ծրագրի»

նախագծերի վերաբերյալ:

***ՀՀ կրթության, գիտության, մշակույթի և սպորտի (ԿԳՄՍ) նախարարություն***

* ՀՀ վարչապետի «Նախադպրոցական կրթության մասին» օրենքում լրացումներ և փոփոխություններ կատարելու մասին» օրենքի կիրարկումն ապահովող միջոցառումների ցանկը հաստատելու մասին որոշման,
* ՀՀ վարչապետի «««Կրթության մասին» օրենքում լրացումներ և փոփոխություններ կատարելու մասին» օրենքի կիրարկումն ապահովող միջոցառումների ցանկը հաստատելու մասին որոշման,
* ՀՀ կառավարության «Բարձր կատարողականի արդյունքով ուսումնական հաստատություններին խրախուսելու, ինչպես նաև ցածր կատարողականի արդյունքով աջակցելու նպատակով լրացուցիչ ֆինանսավորում տրամադրելու կարգը սահմանելու մասին» որոշման,
* ՀՀ կառավարության «ՀՀ կառավարության 2022 թվականի սեպտեմբերի 29-ի N 1485-Ն որոշման մեջ լրացումներ և փոփոխություն կատարելու մասին» որոշման,
* ՀՀ կառավարության «Հայաստանի Հանրապետության կառավարության 2021 թվականի մայիսի 13-ի N 744-Ն որոշման մեջ փոփոխություններ և լրացումներ կատարելու մասին» որոշման,
* ՀՀ կառավարության «Հայաստանի Հանրապետության կառավարության 2000 թվականի հունիսի 15-ի N 320 հրամանում փոփոխություններ կատարելու մասին» որոշման,
* ԿԳՄՍ նախարարի «Հայաստանի Հանրապետության կրթության և գիտության նախարարի 2017 թվականի ապրիլի 13-ի N 370-Ն հրամանում փոփոխություններ և լրացումներ կատարելու մասին» հրամանի,
* ԿԳՄՍ նախարարի «Հայաստանի Հանրապետության կրթության, գիտության, մշակույթի և սպորտի նախարարի 2023 թվականի հուլիսի 27-ի N 98-Ն հրամանում լրացումներ կատարելու մասին» հրամանի,
* ԿԳՄՍ նախարարի «Հայաստանի Հանրապետության կրթության և գիտության նախարարի 2010 թվականի նոյեմբերի 24-ի N 1640-Ն հրամանում փոփոխություններ և լրացումներ կատարելու մասին» հրամանի,
* ԿԳՄՍ նախարարի «Կրթության, գիտության, մշակույթի և սպորտի նախարարի 2022 թվականի հուլիսի 25-ի N 27-Ն հրամանում փոփոխություններ և լրացումներ կատարելու մասին» հրամանի,
* ԿԳՄՍ նախարարի «Նախադպրոցական մանկավարժության, հոգեբանության և ուսումնամեթոդական հմտություններ ապահովող միջին մասնագիտական կամ բարձրագույն ուսումնական հաստատության կողմից իրականացվող մոդուլի երաշխավորման կարգը սահմանելու մասին» հրամանի,
* ԿԳՄՍ նախարարի «Նախադպրոցական կրթական ծրագրերի (այդ թվում՝ այլընտրանքային, լրացուցիչ և նախադպրոցական ծառայությունների), ուսումնական նյութերի՝ նախադպրոցական կրթության պետական կրթական չափորոշչին համապատասխանության փորձաքննության կարգը սահմանելու մասին» հրամանի,
* ԿԳՄՍ նախարարի «Հայաստանի Հանրապետության կրթության և գիտության նախարարի 2022 թվականի դեկտեմբերի 6-ի թիվ 78-Ն հրամանում փոփոխություն և լրացումներ կատարելու մասին» հրամանի,
* ԿԳՄՍ նախարարի «Պետական ուսումնական հաստատություն տնօրեն գործուղելու կարգը հաստատելու մասին» հրամանի

նախագծերի վերաբերյալ:

***ՀՀ ֆինանսների նախարարություն***

ՀՀ կառավարության «Հայաստանի Հանրապետության կառավարության 2021 թվականի փետրվարի 25-ի թիվ 252-Լ որոշման մեջ լրացում կատարելու մասին» որոշման նախագծի վերաբերյալ:

|  |
| --- |
| *6. ԿՏՄ-ի և ԿՏՄ-ի պաշտոնատար անձանց գործողությունների կամ անգործության վերաբերյալ բողոքների քանակը, բովանդակությունը և դրանց վերաբերյալ ընդունված որոշումները, տեղեկատվություն դատարանների կողմից վարույթ ընդունված գործերի մասին* |

2025 թվականի II եռամսյակում ԿՏՄ պաշտոնատար անձանց գործողությունների վերաբերյալ ստացվել է 1 բողոք: Այն վերաբերել է առանց ծանուցման նախադպրոցական ուսումնական հաստատությունում վերահսկողական գործառույթներ իրականացնելուն: ԿՏՄ ծառայողները (հիմք՝ ԿՏՄ ղեկավարի 03.01.2025թ. «Հայաստանի Հանրապետության կրթության տեսչական մարմնում արագ արձագանքման խումբ ստեղծելու մասին» N 2-Ա հրամանը) այցելել են նախադպրոցական ուսումնական հաստատություն՝ ուսումնական հաստատութան գործունեության լիցենզիայի առկայությունը պարզելու նպատակով:

Առաջնորդվելով **«Հայաստանի Հանրապետությունում ստուգումների կազմակերպման և անցկացման մասին»** օրենքի 4-րդ հոդվածի 3.1-ին մասի 2-րդ կետի իրավակարգավորումներով՝ տեսչական մարմինն արձանագրել է, որ նախադպրոցական ուսումնական հաստատությունում վերահսկողական գործառույթներ իրականացնելու հիմքերը բացակայում են։

Դատարանների կողմից վարույթ ընդունված գործ առկա չէ:

***ՌԳՍՊՎԳ վարչություն***